Espainiako Auzitegi Konstituzionalak ez du Pasaiako segada ikertuko\nAza 14, 2017\tNork:\tolatz mitxelena\t-\nDokumentalaren egileak, senideen bozeramailearekin, Juanba Berasategi kulturgunean.\nLarunbatean iragarri zuten hildakoen senideek hil honetan bertan Estrasburgora jotzeko asmoa, Donibanen, Pasaiako Badia dokumentala eman ondoren.\nLepo bete zen larunbatean Juanba Berasategi kulturgunea. 1984ko martxoaren 22an Pasaiako badian jazotako gertaerak oinarri dituen dokumentala eman zuten bertan eta Bixi-Bixi elkarteak dokumentalaren estreinaldiaren testuinguruan egun osoko egitaraua antolatu zuen.\nSegadan hildako Dionisio Aizpuru Kurro, Pedro Mari Isart Pelitxo, Rafael Delas Txapas eta Jose Maria Isidro Izura Peluren senitartekoek goizetik izan ziren Pasaian. Dokumentala bukatuta jakinarazi zuten senideek Espainiako Auzitegi Nazionalean aurkeztutako babes helegitea atzera bota dutela, eta auziko herri akusazioak aurreikusita zuen bezala Europako Giza Eskubideen Auzitegira joko dutela. “Denak ez gaituzte berdin tratatzen”, salatu zuten senideek, eta gertatu zena argitu arte ez dutela etsitzeko asmorik berretsi zuten.\nDokumentalaren egileek, bere aldetik, lana gertatu zena gizarteratzeko helburuz ondu dutela eta dokumentala ahalik eta gehien zabaltzeko lana egingo dutela agindu zuten.\nEstrasburgoko Auzitegiak ez du Pasaiako ...\nNork: olatz mitxelena - Mar 19, 2018\nEurodiputatuek babestuta Estrasburgora jo ...\nNork: olatz mitxelena - Ots 10, 2018\nSaiatu dira, baina ez dute lortu\nNork: olatz mitxelena - Urt 11, 2018\nOroigarria bere tokian da berriro\nNork: olatz mitxelena - Abe 6, 2017


Irekia Eusko Jaurlaritza - Gobierno Vasco :: Lehendakariak ziurtatu du Jaialdirako bidaiak Idaho eta Boiserekin harreman ekonomiko eta kulturaletan sakontzeko balio izan duela\nLehendakariak ziurtatu du Jaialdirako bidaiak …\n\nLehendakariak ziurtatu du Jaialdirako bidaiak Idaho eta Boiserekin harreman ekonomiko eta kulturaletan sakontzeko balio izan duela Iturria: Irekia\n\n\n\n\n\nBoisen emango duen azken egunean, Iñigo Urkullu lehendakariak Eusko Jaurlaritzaren ordezkaritzak Idahora egindako bidaiaren balorazioa egin du, Expo Idaho azokagunean Jaialdiaren barruan antolatutako ekitaldian. Jaialdiaren zazpigarren edizio honek arlo instituzional, ekonomiko eta kulturalean lankidetzarako bidea zabaltzeko balio izan du, lehendakariak esan duenez. Gobernadore, alkate eta enpresa-buruekin harremanak sendotu dira.\nArlo ekonomikoari dagokionez, lehendakariak esan du lantalde bat sortuko dela gai amankomunak jorratzeko, besteak beste, nekazal sektorea, energia berriztagarriak eta teknologia berriak. “Boise berrikuntza teknologikoaren bidean dagoen hiria da”, adierazi du Urkulluk. Badaude gainera, lehendakariaren esanetan, Euskadirekin “harreman estrategikoa” izan ditzaketen enpresak ere.\nKultura eta hezkuntza sailari dagokionez, lehendakariak Boise State Universityrekin berretsitako akordioaz mintzatu da, euskal ikasketak Idahon bermatuko dituena, alegia. Honez gain, euskal jatorria duten 10.000 familien datuak jasotzen dituen hiztegi biografikoa ere aipatu du. Bestalde, hasiera baten Idahora etorri ziren artzainen inguruko memoria proiektua ere abian jarriko dela aipatu du, “Artzainak Gogoan” izena duela. Azken honek Idahon hil ziren artzainen berri eman nahi die beren Euskadiko senideei.\nHonez gain, lehendakaria diasporako eragileekin harremana estutzeko ideiaren alde agetu da, North American Basque Organizations – NABO-n ordezkaritza dutenekin, alegia. Zentzu honetan, lehendakariak balioan jarri nahi izan du euskal komunitateak Jaialdia antolatzeko egindako lan boluntarioa. Jai honek interesa pizten du bertoko eta Euskadiko herritarren artean. Horietako asko Boisera doaz familiartekoekin topo egiteko edo folklore eta identitatearekin lotutako jaiaz gozatzeko.\nIdahon euskal herentzia gogorarazteko bost urtean behin egiten den jaialdiaren barruan antolatu dute ekitaldia, dimentsio handiko eta aire zabaleko gune batean. Ikusleek dozenaka euskal dantza-talderen emanaldiak ikusi ahal izan dituzte, eta, halaber, euskal kulturarekin lotutako janari-postuak, jantziak eta oroigarriak ere ugari zeuden. Era berean, sheepwagons izeneko gurdiak ere erakusgai zeuden (Idahoko euskal artzainek tradizionalki erabili izan dituzten gurdiak), baita Ameriketako euskal kulturarekin lotutako bestelako elementuak ere.\nintervencion_lehendakari_va... behera kargatu (10 MB)\nlehendakaria_balorazioa_eu.mp3 behera kargatu (800 KB)\nlehendakaria_balorazioa_eu.mp4 20 MB


CANNED HEAT ETA RAIMUNDO AMADOR HONDARRIBIA BLUESEN IZANGO DIRA : Zazpi aldizkaria\nCANNED HEAT ETA RAIMUNDO AMADOR HONDARRIBIA BLUESEN IZANGO DIRA\nEka, 2018 Hondarribia, Blues, conciertos\nHilabete eta erdi eskas falta da Hondarribia Blues 2018 hasteko. Aurten uztailaren 12tik 15era egingo dute, eta, ohi bezala, kontzertu guztiak doakoak izango dira. Giroa berotzen joateko oholtza gainean ariko diren zenbait talderen izenak aurreratu ditu antolakuntzak. Zerrenda horretan distira berezia dute Blues Band Canned Heat taldeak, eta Raimundo Amadorrek. Lehena, historian disko gehien saldu dituen bluen taldea da; bigarrena, berriz, flamenkoa bestelako estiloekin bikain nahasi izanagatik ezaguna.\n“Zorionez kalitate handiko eta inoiz baino estilo aukera handiagoko kartela errepikatu ahal izan dugu edizio honetan”, adierazi du jaialdiaren zuzendariak, Carlos Mallesek. Guztira hamahiru talde eta hogei bakarlari baino gehiago taularatuko dira Hondarribian, nazioartekoak zein bertakoak. Haietako asko batera jotzeko aukera izango da ‘Chicago’, eta, batez ere, ‘Crossroads’ sailei esker. Azken hori da, hain zuzen, ekitaldiaren bereizgarri behinenetakoa.\nChicago All Stars eta Lone Star Reviewren emankizunetara joaten denak Chicago, eta Texas eta Kaliforniako doinujole onenetakoak aditu ahal izango ditu, izan ere, tartean izango dira Jimmy Burns, Bob Stroger edota Mark Hummel, Grammy sarietarako izendatutakoa. Bestalde, Awek, Bayou Moonshiners edota JT Lauritsenek ordezkatuko dute Europa, eta Noa Volldamn & The Hell Drinkers, Still River eta Ghost Number & His Tipsy Gypsiesek, berriz, Euskal Herria.\nAntolakuntzak aurkezpen ofiziala aurrerago egingo du. Orduan iragarriko dituzte Bluesaldiaren programa eta aurtengo Hondarribia Blues sariaren irabazlearen izena. Ezustekoren bat edo beste ere bai, aurreratu dutenez.


Gurutze Gorria, beharrizana duten 2.500 umeren irribarrea eragiteko nahian | El Correo\nZurekinGurutze Gorria, beharrizana duten 2.500 umeren irribarrea eragiteko nahian\nGurutze Gorria, beharrizana duten 2.500 umeren irribarrea eragiteko nahian\nUme bat iazko kanpainako oparia jasotzen. / Ivonne Fernández\nErronka hau betetzeko 6.000 joko banatuko ditu beraien artean, baina oraindik 4.675 faltatzen zaizkie\nIZASKUN MOYANO Sábado, 16 diciembre 2017, 00:48\nGabonetako jaiak familian pasatzeko ohitura nagusi da Euskal Herrian. Kide guztiak batu eta elkarrekin barre egin, kontu kontari ibili edota opariak elkarri emateko aitzakia bikaina da. Zoritxarrez, herritar guztiek ez dute maitasun hori sentitzeko aukera edo zorte bera. Honen harira, Gurutze Gorriak beharrizana duten umeentzako ekimena antolatu du. 2.500 irribarre lortzeko asmoz 6.000 joko banatu nahi ditu haien artean. Zoritxarrez, orandik %22a, 1,325 opari, baino ez dituzte lortu.\nJostailu hauek berriak dira, eta ez dituzte sexismo ezta gerraren baloreak sustatzen. Orain arte batutako kantitatearen %37a 0 eta 3 urte bitarteko haurrentzat izango da, %26 4tik 6urte bitartekoentzat, %17a 7tik 9rakoentzat, %13a 10tik 12rakoentzat eta %7a 13 urtetik gora dituzten umeentzat. Hori dela eta, Gurutze Gorriak azken adinekoentzako oparien beharrizana jakinarazi die emateko prest dauden herritarrei. Opariok, Gabon hauetan haurrentzako erregaluren bat erosteko ezintasuna duten familiei emango zaizkie, jai hauek irribarretsu igaro ditzaten.\nIaz, borondatezko kideei esker 2.286 ume bizkaitarrek 6.329 opari ez-sexista eta ez-beliko jaso zituzten. Beraz, izandako arrakasta aintzat hartuz, aurten ere emaitza berdinak lortzeko lanean dihardute gogor. Horretarako, asteburu honetan jostailuen batze masiboa burutzeko deia luzatu du. Larunbat eta igandean hainbat dendatan batuko dira opari berriok. Besteak beste, Bilbo, Berango, Megapark eta Durangoko Decathlon-en, Bilbondo eta Megapark-eko Toysrus-en, Erandio eta Sestaoko Carrefour-etan, Bilboko Zubiarte merkatal zentroan, Gernika eta Zallako Eroskin, Juguettos dendetan eta Artea merkatal zentruan.\nBestalde, RETAbet Bilbao Basket-ek bere Fundazioaren bidez ere ekimen honetan hartuko du parte, eta Gabonetako Parkean jostailuok batzeko txoko berezi bat jarriko dute.\nCruz Roja, Gernika-Lumo, Erandio, Berango, Bilbao, Euskera\nGazteen sormen artistikoa, Arrigorriagan Guggenheimek ateak zabalduko ditu astelehenean Museoaren Lagunentzako


Virginia Imaz: "Emakume gehienok deskantsatuta gaudenean gozatzen dugu sexuarekin, eta deskantsatzeko behar dute gizonek. Nik siestako ordua proposatzen dut" - Elgeta - Goiena.eus\nVirginia Imaz: "Emakume gehienok deskantsatuta gaudenean gozatzen dugu sexuarekin, eta deskantsatzeko behar dute gizonek. Nik siestako ordua proposatzen dut"\nLarraitz Zeberio Lekuona 2019-02-23 10:15\nVirginia Imaz, atzo, Elgetako Udal Liburutegian 'De miel y escalofrío...' ipuin saioa egiten.\n25 bat lagun elkartu ziren atzo Elgetako Udal Liburutegian Virginia Imazen De miel y escalofrío... ipuin kontalaritza saioa entzuteko. Bost ipuin kontatu zituen eta guztietan emakumeak ziren protagonista.\nAzken boladan urtero egiten dute ipuin erotikoen inguruko kontaketa saioa Elgetako Udal Liburutegian. Hain zuzen ere, bosgarrena egin zuen atzo Virginia Imazek, eta denetan esplizituena izan zela esan daiteke.\nBost ipuin kontatu zituen Imazek ordu eta erditik gora iraun zuen saioan, eta denetan emakumeak eta haien bizipenak izan ziren protagonista nagusi.\nOtsoa baino premia sexual handiagoa duen txanogorritxu, aiton-amonen etxean dagoelarik argia joan eta bizilagunarekin lehen harreman sexuala duen neska gaztea, bikotekidearekin sexu-harremanak izan eta gero askatzen dituen feromonak direla-eta inguruko guztiak zoratzen dituen emakumea, edo Zerdeñan oporretan dela harreman lesbikoetan iniziatzen den adineko emakumea... Unibertso zabal bezain aberatsa ekarri zuen ipuin kontalariak Elgetara, eta ez zen umorerik falta izan.\nEmakumeen sexualitatearekin lotutako mito faltsu ugari dagoela esan zuen, eta badela garaia horiek guztiak apurtzen joateko.\nVirginia Imazek ipuin erotikoak Elgetan\nLarraitz Zeberio Lekuona 2019 ots 23 Elgeta


Bi urteko espetxe zigorra sanferminetako bortxaketaren argazki bat zabaldu zuenari | Gizartea | Berria\nBi urteko espetxe zigorra sanferminetako bortxaketaren argazki bat zabaldu zuenari\nBiktima bortxatzen ari zirenean ateratako argazki bat Twitter sarera igo, eta emakumea iraindu zuen gizonezkoak, 2017an.\nMugimendu Feministare elkarretaratzea Iruñean 2018ko ekainean, sanferminetako bortxaketa salatzeko.. Idoia Zabaleta / Foku Tamaina handiagoan ikusi\n2020ko otsailak 5 10:23\nIruñeko 4. Zigor Epaitegiak bi urte eta egun bateko espetxe zigorra ezarri dio 2016ko sanferminetan bortxatu zuten emakumearen argazki bat sare sozialetan zabaldu zuen gizonari. Zehazki, taldeko bortxaketa gertatzen ari zen momentuan ateratako argazki bat zabaldu zuen Valladolideko (Espainia) gizonezko batek 2017ko abenduaren 6an, Twitter sare sozialera igota. Argazkiarekin batera, biktimari salaketa faltsua jartzea egotzi, eta hura iraindu zuen akusatuak sare sozial horretan. Horregatik guztiagatik, zigortu egin du epaitegiak. Sekretuak ezagutarazteagatik eta integritate moralaren aurkako delitua egiteagatik ezarri dio espetxe zigorra. Zigor horretaz gain, 6.000 euroko kalte-ordaina eman beharko dio biktimari, eta baita 4.680 euroko isuna ordaindu ere.\nBortxaketaren irudi hori auziaren sumarioko froga bat izan zen, eta hura zabaltzea debekatu zuen Nafarroako Auzitegiak. Epaitegiak orain zigortu duen gizonak, baina, argazkia zabaldu zuen 2017an; irudi hura hamasei bider zabaldu zuten sare sozialetan, eta, ondorioz, biktima identifikatzea lortu zuten askok.\nZigortutako gizonak ultraeskuineko ideologia dauka. 2015ean Democracia Nacional eskuin muturreko taldearen zerrendetan parte hartu zuen. Gaur egun, sare sozialetan idazten jarraitzen du.


Irailaren 2tik aurrera, igandea, Dbuseko 5-Benta Berri lineako autobusak Matia kaletik ibiliko dira berriro igande eta jaiegunetan, egun horretan Matia kalea oinezkoentzako kale bihurtzeko probaldia amaituta egongo baita. Horregatik igande eta jaiegunetan Matia, Benta Berri eta Resurreccion Maria de Azkueko geltokiak erabiltzeko prest jarriko dira, eta normaltasunez funtzionatuko dute. Horrela, 5-Benta Berri\nDbuseko 46-Morlans autobus lineak geltoki berria dauka Morlans aldean: Morlans 51. Geltoki berri hori zonaldeko bizilagunek eskatu dute, eta bere helburua da auzoaren erdiko aldean eta goiko aldean bizi diren pertsonen joan-etorriak erraztea. Geltoki berria Morlans alderantz kokatuta dago, Morlans 73 eta Morlans Igogailua geltokien artean.\nEkainaren 1etik aurrera, ostirala, B6-Altza eta B10-Zubiaurre-Bidebieta-Buenavista Gautxori lineek Leosiñetan egingo dute geldialdia, Martillun eta Larratxo 46 geltokien artean. Orain arte geltoki horretan 13-Altza linea baino ez zen gelditzen, eta orain Altza aldean zerbitzua ematen duten gautxori linea biak ere geldituko dira leku horretan.\nJada aktibatu daitezke Dbuseko autobusetan internet bidez egiten diren MUGI txartel pertsonalizatuen kargak. - Mugi txartel hobaridun berri bat erosterakoan, lehenengo karga kiosko batean egin behar da, eta gutxienez behin bidaiatu txartel horrekin. Ondoren, Mugi-ren webgunean erregistratu eta txartela bertatik kargatu ahal izango da, ondoren Dbusen karga hori aktibatzeko. - Kargak MUGIren\nBidaiariei zerbitzu hobea eskaintzeko asmoarekin, maiatzaren 2tik aurrera, asteartea, irteera batzuk aldatu egingo dira 43-Anoeta-Igara linean. Irteera berriak ondorengoak dira: - Irteera berriak Madril Hiribidea 3tik: 6:50 - 7:25 - 8:00 - 8:40 - 13:20 - 13:55 - 14:35 - 15:10 - 15:45 - 17:45 - 18:25 - 19:05 - Irteera berriak Igaratik: 7:05\nApirilaren 3tik aurrera, astelehena, 26-Amara-Martutene linearen irteera batzuk aldatu egingo dira 27. Poligonotik. Irteera berriak 27. Poligonotik ondorengoak dira: - 07:30ean (ez 7:35ean) - 08:00etan (ez 8:05ean) Era berean, apirilaren 3tik aurrera 40-Gros-Antiguo-Igara linearen 7:30eko irteera Ategorrietatik Beriotik joango da eta EZ du geldialdirik egingo Unibertsitatean eta Tolosa 112 geltokietan.\nBidaiariei zerbitzu funtzionalagoa eta hurbilagoa eskaintzeko asmoarekin, Dbusek Etxadi aldean ematen duen zerbitzua hobetu du, aldaketa hauek eginda: Etxadi Parkea: geltoki hau metro batzuk atzerago eraman da, gutxi gorabehera Etxadi Parkea II geltokiaren parean egoteko. Geltoki horretan, B9-Amara-Errondo-Puio linea ez ezik 23-Errondo-Puio linea ere gelditzen da Borroto 20: 23-Errondo-Puio linea ez ezik, B9-Amara-Errondo-Puio\nMartuteneko obrak amaitu direla-eta, 2016ko irailaren 13tik aurrera Dbuseko 26-Amara-Martutene, 41-Gros-Egia-Martutene eta B4-Amara-Erriberak-Martutene lineek jatorrizko ibilbideak egingo dituzte berriro Martutene aldean, zerbitzua hobetzeko aldaketa txikiren batekin. Renfe Martutene (Martutene alderantz) eta Martutene 53 (Erdialderantz) geltokiek berriro emango dute zerbitzua, baina horiek ordezkatzeko prestatu zirenak (Rotonda Lugañene biribilgunea, Futbol zelaia eta Martutene\n25-Benta Berri-Añorga eta B1-Benta Berri-Berio-Añorga Dbuseko lineek geltoki berri bat dute Añorga aldean: Arzak-Enea II. Geltoki berria Belartzako noranzkoan kokatuta dago, Añorga I eta Karmengo Ama geltokien artean, eta Arzak-Enea geltokiaren parean (Erdialderantz).


CASTELLANAS + GARADICE Kontzertu bikoitza - kulturaraba - web.araba.eus\nCASTELLANAS + GARADICE Kontzertu bikoitza - kulturaraba\nCASTELLANAS + GARADICE Kontzertu bikoitza\nnull CASTELLANAS + GARADICE Kontzertu bikoitza\nTokia: Beñat Etxepare (C.C. Iparralde)\nPrezioa: Orokorra: 15€. CASTELLANAS + GARADICE\nBlanca Altable eta María San Miguel biolin-jotzaileen heziketa berriko bikotea da.\nBi biolin eta bi ahotsek osatzen dute folk musikako ensemble hau, hain erakargarria eta ezohikoa folk mesetarioko panorama musikalean. Elkarrekin, gaztelaniazko errepertorioko melodiak biltzen dituzte, ondoren deseraiki eta "acustic music" deritzotenaren eremura eramateko. Bestela esanda, folk garaikideagoa.\nEzaugarri duten sonoritatearekin, Castellanasek kalean zehar ukitutako errepertorioa eraman nahi du antzoki eta kon-areto jakinetara. Horrela, errotik hurbiltzen dute musika, harrituta eta modu berezian konektatuz antzinako doinuak oraindik gogoan dituen publiko batekin.\n"Erdaldunak, lur honetako musika tradizionala biziberritzea eta aretoetara zorroztasunez eta jatorriarekiko errespetuz eramatea bilatzen duen proiektua".


Helukabel Aluminiozko Kableen familia - Urkunde\nHelukabel Aluminiozko Kableen familia\nUrkundek Helukabel-en aluminiozko kable eta eroaleen katalogo berria aurkezten du. 108 orriko katalogo honetan, aluminiozko kable sorta zabala eskaintzen da bertan aluminioak dituen abantaila handiak azpimarratzen direlarik.\nJaso ezazu informazio gehiago aluminioari buruz eroale bezela, eta batez ere prozesuetan dituen ezaugarri eta bereizgarriak kobrearekin konparatuz:\nAluminioaren abantaila kobrearen aurrean\nC8 krinpatuan duen kontaktu bikaina\nEzaugarri elektromekaniko garbiagoak dituzten metalekin konpatibilitate handiagoa\nProzesamendu eta konexio teknologia\nPaperezko bertsioan gainera katalogo honek atal zabal bat du VDE informazioa duen ahalmen taulak aurkitu daitezkelarik bertan.\nAluminioa eroale gisa\nMetal eroaleen aukeraketa prozesua erronka handia izan daiteke industri eta aplikazioa zenbaitzutan. Kobrea askotan kableetan eroale gisa erabiltzen da batipat bere kontuktibitate eta malgutasun handiagatik. Baina nahiko astuna eta garestia suertatzen da aluminioaren aurrean. Aldiz aluminioa. arinagoa eta nabarmen merkeagoa izanik, kasu askotan aukera hobea izan daiteke. Aluminioaren erabilera arrakastatsua metal honen ahalmenak ondo ulertzeak ekartzen du …


Bilboko udaleko ordezkaritzak bere akordioen politika eta gertuko poliziaren eredua aurkeztu du Medellinen - Deia\nBilboko udaleko ordezkaritzak bere akordioen politika eta gertuko poliziaren eredua aurkeztu du Medellinen\nBilboko udaleko ordezkaritzak bere akordioen politika eta gertuko poliziaren eredua aurkeztu du Medellinen.\nBILBO. Bilboko udaleko ordezkaritzak bere akordioen politika eta gertuko poliziaren eredua aurkeztu du Medellinen. Ordezkaritzak Bilboko Udaleko Lehenengo alkateordea eta Gobernantza eta Proiektu Estrategikoen zinegotzi Gotzone Sagardui izan du buru. Balantze positiboa dela esaten dute udaletxetik.\nForoaren lehenengo egunean, Gotzone Sagardui hizlari nagusia izan zen Konfiantza sozial eta instituzionala indartzen izeneko lehenengo saioan, Seulgo alkate Park Won-soonekin batera. Sagarduik Bilboko Udalean garatutako akordioen politika eta hirian ezarrita dagoen gertuko poliziaren eredua aurkeztuko zion nazioarteko komunitateari. Azken hori hiritarren parte-hartze zabalean oinarrituta dago, eta pertsonak politikaren erdigunean kokatzen ditu, auzoei nahiz hiriaren osotasunari dagokienez.\nMedellingo egonaldiak balio izan du Kolonbiako hiriko alkate Federico Gutiérrezen eskutik indarkeriak eta narkotrafikoak gogorren kolpatu duen guneetariko batzuk ezagutzeko, Comuna 13 deritzona, esaterako, edo Comuna 10. Zonalde biak dira hiri-birsorkuntzaren adibide mugikortasunari, ingurumen-jasangarritasunari edo merkataritzaren sektoreari dagokienez. Bilboko ordezkaritzak hainbat bilera izan ditu hiri kolonbiarreko proiekturik garrantzitsuenetariko arduradunekin. Hiri hori Latinoamerikako Think Tank (ideien laborategi) garrantzitsuenetarikotzat jotzen da.\nGailur hau ezinbesteko hitzordu bilakatu da Bilboko Udalarentzat; izan ere, mundu osoko udal arduradunak bertaratzen dira, bai eta sektore pribatuko adituak ere, hiriko lidergo-praktikak partekatzeko asmoz. Hausnarketarako eta eztabaidarako espazio hori Singapurko Bizitzeko moduko Hirien Zentroak eta Hirigintza Birgaitzeko Agintaritzak antolatu du.


Meditempus | Legezko oharra\nHurrengo disposizioak gure interneteko ataria ( aurrerago “ Ataria”) zuzentzen dute MEDITEMPUS ETT, S.A duela titulara.\nMEDITEMPUS ETT, S.A Espainiar erakundea da. Bizilekua Esplugues de Llobregat ( Barcelona), K/ Laurea Miro , 207 ZIF zb A60971108. Bartzelonako Merkatal Erregistroan izena emana du, Tomoa: 28655, Folioa: 210, Horria: B1417011. Telefonoa 934990744 eta Fax 934730347.\nAtariaren erabilera atari erabiltzaile balioa ematen dizu ( aurrerago erabiltzailea) eta berarekin datorren baldintza guztien onarpenaren menpe dago, honek aldaketak jaso ahal ditu normatiba berrien arabera ala MEDITEMPUSEK ETT , S.A eritzia aldatuko balu.\nAtariko zenbait serbitzu, internet erabiltzaileentzat hurbil daudenak ala soilik MEDITEMPUSEN ETT, S.A , bezeroentzakoak direnak baldintza bereziak eduki ahal dituzte bai adierazpenak zein kasuan texto hau aldatzen dutenak, guzti hau erabiltzaileagatik onartua izan behar da serbitzua hasi baino lehen.\n2. Intelektual eta industrial jabegoa\nAtariaren edukiera guztiak hau da, textuak fotografiak, grafikoak, irudiak, ikonoak, teknologia, software, linkak eta edozein beste soinu eta audiobisual edukiera dutenek, hala ere bere diseinu grafikoa eta iturri kodeak (aurrerago edukierak) MEDITEMPUS ETT S.A-ren intelektual jabegoa dira, ala hirugarrea pertsonena vaina ez dezake bere explotazio baimenak erabiltzaileari eman legearen arabera, ataria erabiltzeko beharrezkoak direnak salbu. Markak, merkatal izenak ala adierazgarri signoak MEDITEMPUS ETT S.A-ren jabegoa dute, atarian sartzeak ez du inolako eskubiderik ematen hauen erabilerarako.\n3. Ataria erabiltzeko baldintzak\nInternet erabiltzailea beren web horri bertatik loturak sartu nahi badu atarian bete behar dituen baldintzak:\nLoturak home pagerekin ala atariko horri nagusiakin binkulatuko da baina inola ez du erreproduzituko.\nEdozein kasuan debekatuta dago frarne ala inguruneak erabiltzea ataria estaltzen dutenak eta bere edukierak ikusten baimentzen dutenak beste internet zuzenbideekin.\nLotura sartzen den horritik ez da inoiz egingo edozein moduko faltsu ala okerrra den manifeltaldia MEDITEMPUS ETT, S.A-ri buruz, ezta bere bazkide, bezero, langile eta serbitzuen kalitateri buruz.\n“MEDITEMPUS ETT” markaren erabilera debekatuta dago igorte horritik Legeak onartzen dituen kasuak salbu ala MEDITEMPUS ETT, S.A berak onartzen dituenak hau beti atariarekin zuzeneko lotu baldintzatzen badu hemen diogu moduan.\n4. Bakoitzeko datuen babespena.\nBakoitzeko datuen bebespena arauak jarraituz erabiltzaileak eman diguen xehetasun pertsonalak ( “Datuak”) eta geroko bilatuko direnak gure fitxeroetan egongo direla eta bere ardura MEDITEMPUS ETT-rena dela.\nDatuen tratamenduaren helburua MEDITEMPUS ETT S.A eta erabiltzailearen harremanaren jarraipena eta gestioa da, ala ere informazio aurkezpena ala merkatal eskaintzak MEDITEMPUS ETT-ren serbitzuan buruz balira. Honez erabiltzaileak onartzen du MEDITEMPUSEK bere datuak ematen besteei beti bere iragankor lan serbitzuak nahi izan dutenak.\nHonako eskubideak hartzeko, sarrera, zuzenketa, kanzelazioa eta oposaketa erabiltzaileak hona zuzendu behar da posta korreoaz. MEDITEMPUS ETT S.A, Esplugues de Llobregat ( Bartzelona) k/ Laurea Miro 207, zure izen abizenak adieraziz eta zein eskubide mota erabili nahi duzun ,NAN kopia bat eskaintzen.


Mundu zabalean | 2018ko Irailaren 13a\nGreziak lehen aldapa gainditua\nGreziako buruzagiak baikortasuna predikatzen hasiak dira joan den uda hasieraz geroztik. Alexis Tsipras-en gobernuak handizki jakinarazi du ateka gaixtotik ateratzen hasia dela Grezia. Hiru elementu azpimarratzen ditu aitorpen horren berme. Langabezia serioski apaltzen hasia dela: %29raino hupatua zelarik aspaldiko hilabetetan, orain %21,5etara jautsia dela. Bigarrenik, Greziaren osasun ekonomikoaren nota B+eraino hupatu dutela nazioarteko erakundeek. Hirugarrenik, aditu fidagarriek estimatzen dutela heldu den urtean Greziaren ekonomia %1,5ean garatuko dela, bost urte hauetan beti gibelka ari zen estokatik azkenean ateraturik. Estatistika baikor horren infrentzuari so eginez, ordea, anitz dira diotenak oraino urte goibelak biziko dituela Greziak. Lan ministerioak aitortu berria du 400.000 gaztek alde egina dutela Greziatik bost urte hauetan. Bistan dena odol huste horrek errazki apaltzen dituela langabeziaren zifrak. Baina luzara begiratzen duten adituek azpimarratzen dute ere hainbeste gazteren joaiteak Greziako ekonomiari saku iraunkorra irekitzen diola. Bereziki ikustearekin 700.000 lanpostu hetsi direla, eta Greziako barne produktu gordina %26an apaldu dela bost urtetan. Gobernuak aipatzen baitu lanpostu sortzeak berriz abiatuak direla, adituek gehitzen dute baietz, hori egia dela matematikoki, baina lanpostu berrietan gehien gehienak epe motzekoak direla, lan denbora malgukoak. Horrela langabeziara ez itzultzeko langileek onartzen dituztela hilabetean 300 euro pagatuak diren lan-kontratuak. Hots, Greziak lehen aldapa gainditua du baina baditu beste batzuk igaiteko.\nEskola sartzea... Gazan\nAgorrilaren 29an zuten eskola sartzea Gazako 260.000 haurrek. Inork ezin erran ordea irail ondarretik harat eskolek ateak zabaltzen ahalko dituzten. UNRWA palestinar iheslariez axolatzen dena nazioarteko sosik gabe gerta baitaiteke hilabete honen bukaeran. Egitura horri 300 milioi euroko laguntza ekarri zioten iaz Ameriketako Estatu Batuek eta Europar Batasunak 150 milioi. Ordea joan den urtarrilean Donald Trump amerikar presidenteak erabaki zuen laguntza horren herena bakarrik eskaintzea aurten, eta heldu den urtean zentimorik ez! UNRWA erakundeak jada lehen erabaki zorrotzak gauzatzen hasiak ditu. Eskoletako irakasleen lan kontratuak urte bukaeran moztuko ditu; eskola sartzearen kari hornitzen zuen eskolako material berririk ez dute haur palestinarrek eskuratu aurten. Bestalde, Gazan dituen 50 langileeri lan kontratua jada moztua diote. Ondorioz hauek protesta baketsuak egiten hasiak dituzte. Nazio Batuek sortua duten UNRWA egitura jotake ari da diru laguntza berrien bilatzen Amerikaren hutsa ordezkatzeko.\nDonald Trump azaroaren seiari so\nHeldu den azaroaren 6an iraganen dira Ameriketako Estatu Batuetan “MIDTERMS” bozak. Ameriketan “ordezkariak” deitzen dituzte deputatuen ganbarako 435 aulkiak berrituko dituzte. Aldiz zenatuko 100 aulkietatik herena berrituko dute egun berean. Bi urte honetan Donald Trumpen alderdia da nagusi bi ganbaretan, nagusitasun handiarekin ordezkarietan (435etatik 238), baina gehiengo tinkiarekin zenaturretan (100etik 50), baitituzte parean 49 senatur demokrata. Dirudienez, egiazko joko politikoa ordezkarien bozketan dago, “ordezkarien ganbarak” Trump-en kargutik kentzea bozka baitezake, baldin eta demokratak nagusitzen balira. Bozkanpaina bero honetan demokratak gora mintzo dira, “Trumpek ez du gerorik gu nagusitzen bagira”. Ordea, ikusteko dago kanpo emaite hori noiz gauzatuko den, Ameriketako lege nagusiak beharko baitira hitzez hitz bete hastetik bururaino. Kinka minbera horretan zein da Donald Trump-en jokamoldea? Ez da erasiak egitetik gelditzen, bere twitter kontua lan horretan betetzen du kasik egunero. Joan den agorrilaren 29an Indiana estatuan baitzen mintzaldi publiko batean, lurra baino beherago ezarri du Jeff Sessions bere gobernuko justizia ministroa. Ez da horretan gelditu, madarikatu du oraino FBI egitura, leporatuz mendekua gauzatzen duela Ameriketako presidentearen kontra. Ez da dudarik, ordea, bai justizia ministroa, bai FBI egiturako buruzagiak presidentearen kideak direla. Adituek ahapetik aipatzen dute Sarah Huckabee presidentearen bozeramaile kargua uztekotan dela, gauza bera John Kelly kabinete-burua, biek lepoz goitia dutelako presidenteak bere twitteretan ateratzen dituen pettoak zuzentzen. Ba omen dira bi “aztore” hauen lekuak hartzeko prest aspalditik eta begiak zuriturik. Biak osoki eskuintiarrak dira, eta bere aholkulariek Donald Trump presidenteari aholkatzen diote azaroaren 6ko bozetan irabazteko hitz lañoagoak eman ditzan bere twitter-etan.


Hasiera > Lurralde > Autonomia politikoa > Espainiako hizkuntza ofizial > Hizkuntza Koofizialak kontseilua > Kontseiluaren bilerak Bi urteko > Prentsa-oharra\nLurralde Lankidetzako Estatu Idazkaria Presidentzia pean\nGaur eratu da Estatuko Administrazio Orokorreko Hizkuntza Ofizialen Kontseilua\n· Espainiako hizkuntza ofizialen erabilera aztertu, sustatu eta Ministerio ezberdinen artean koordinatzeko kide anitzeko organoa da.\n· Bere helburu nagusia da Estatuko Administrazio Orokorrean gai honen inguruan aplika daitekeen araudia betetzen dela bermatzea, eta Espainiako gizarteari eleaniztasunaren balioak helaraztea.\n· Hizkuntza-eskubideen errespetuan eta sustapenean sakontzeko konpromisoa berretsi du Gobernuak, eta horretarako, Hizkuntzen Bulegoa izango du.\n2008ko urtarrilaren 28a. Gaur eratu da Administrazio Publikoen Ministerioan eta Fernando Puig de la Bellacasa, Lurralde Lankidetzako Estatu Idazkariaren presidentzia pean, Estatuko Administrazio Orokorreko Hizkuntza Ofizialen Kontseilua.\nKontseilu hau, hizkuntza ofizialen erabilera aztertu, sustatu eta koordinatuko duen ministerioen arteko kide anitzeko organoa da, eta Estatuko Administrazio Orokorrean gai honen inguruan aplika daitekeen araudia betetzen dela bermatzea du xede nagusi.\nKontseilua eratzeko bileran, araudiaren betetze-maila oso positiboa dela baloratu du, eleaniztasunaren sustapenean zein hizkuntza koofizialak dituzten autonomia-erkidegoetako hiritarren eskubideen bermatze-mailan emandako aurrerapen nagusiak nabarmenduz.\nITZULPENAK HOBETZEKO EKIMENAK\nIragan abenduaren 28an, herritarrek Zerbitzu Publikoetara baliabide elektroniko bidez jotzeari buruzko 11/2007 Legearen Garapen Plana onartu zuen Ministro Kontseiluak. Plan honetan jasotako neurrien artean, besteak beste, honako hau barne hartzen da: 2008. urtean zehar, behar duten ministerio eta erakunde publiko guztietan itzultzeko plataforma bat ezartzeko konpromisoa. Honi esker, edukiak hizkuntza koofizialetara zein atzerriko hizkuntzetara, eta bereziki ingelesera, itzultzeko prozesua bizkortuko du.\nEra berean, hiritarrei zuzendutako ziurtagiriak eta bestelako dokumentazioa automatikoki itzultzeko sistema baten proba-aldia amaitu du Justizia Ministerioak, eta honek, epe laburrera, erkidego elebidunean kokatutako erregistroetan funtzionatzen hastea ahalbidetuko du.\nGainera, Kanpo Arazoetako eta Lankidetza Ministerioa, Hizkuntzak Interpretatzeko Bulegoaren bitartez, Batasunaren Itunaren eta Batasunaren Funtzionamenduari buruzko Itunaren gainean finkatutako testuak Espainiako hizkuntza ofizialetara itzultzen ari da, eta laster jarriko ditu hiritarren eskura.\nAzkenik, Estatuko Aldizkari Ofiziala (BOE) eta Kataluniako Generalitata, Estatuko legezko xedapenak katalanera itzultzen egun ematen den denbora drastikoki murrizteko eta horiek hizkuntza horretan argitaratzeko mekanismo bat bideratzen ari dira elkarrekin. Prozedura hau, legeaz beste hizkuntzetan argitaratzeko BOEarekin hitzarmena sinatuta dituzten gainerako Autonomia Erkidegoetara zabaldu ahal izango da.\nHIZKUNTZEN BULEGOAREN SORRERA\nHiritarren hizkuntza-eskubideak errespetatu eta sustatzearen aldeko ildo honetan sakontzeko Gobernuak hartu duen konpromisoa berretsi du Kontseiluak, eta horretarako, Hizkuntzen Bulegoa izango du administrazio-alorrean lagun.\nLehen jarduera gisa, indarrean dagoen araudiaren betetze-mailari buruz Hizkuntzen Bulegoak une honetan ezagutzen duen egoeraren diagnostikoa eguneratuko du. Horretarako, hizkuntza koofiziala duten erkidegoetako Gobernu ordezkaritza guztietara bidaltzeko galdetegi bat prestatu du, epe laburrean, Estatuko Administrazio Orokorraren inguruko ahalik eta informaziorik fidagarriena eskuratzeko.\nGaldetegi honetan, eredu normalizatu, inprimatutako material, errotulu, bide-seinale eta publizitate-kartelak hizkuntza koofizialetan dituzten galdetzen da, bai eta hiritarrek Estatuko organoekin bere erkidegoko hizkuntzan komunikatzeko duten eskubidea errespetatzeko langileak dituztenentz.\nAdministrazio Publikoen Ministerioak, Administrazio Publikoaren Institutu Nazionalaren bitartez, Estatuko Administrazio Orokor barruan eskatzen duten langileei hizkuntza koofizialei buruzko prestakuntza-eskaintza areagotzeko konpromisoa adierazi du, sail ezberdinek honen inguruan igortzen dituzten eskabideei erantzunez.\nLegegintzaldi honetan, 19.154 funtzionariok baino gehiagok hizkuntza-gaikuntzako ikastaroak jaso dituzte, hau da, guztira, 67.197 eskola-ordu eskaini dira, kostua, 1,84 milioi eurokoa izan dela.\nDatozen egunetan, erabiltzeko prest egongo da Administrazio Publikoen Ministerioaren web orrian eskegiko den Hizkuntzen Kontseiluaren web orria.


Atzo hasi ziren hau erausteko lanak, ateak apurtu eta leihoak botatzen. Gaur aldiz, Udalak kontratatutako enpresa batek eraikina botako du asanbleako kideei inongo abisurik eman gabe. Tallarra bezelako gunek askeak aldarrikatzeko eta gaur eraikina botatzen dihardutela salatzeko manifestazioa deitu dute Gaztetxeko kideek. Arratsaldeko 19:00etan izango da, Untzaga plazatik hasita. TALLARRA gaztetxia bota dabe


Azaroaren 20an Zubieta Pilota Elkartearen aldeko “Txerri festa” Zubietan | Usurbildarrak aurrera\n← Banyeres de Mariolako udal ordezkaritzak Usurbilgo atez ateko hondakinen bilketa sistema ezagutu du\nAzaroaren 18an Usurbilgo Ernaik 2016ko Usurbilgo gazte eragileen diagnosia aurkeztuko du →\nAzaroaren 20an Zubieta Pilota Elkartearen aldeko “Txerri festa” Zubietan\nAzaroaren 20an (igandea) Zubieta Pilota Elkartearen aldeko Txerriaren Festa egingo da Zubietan. Jaia izateaz gain, elkartasun eguna ere izango, Zubietako Pilota Elkartea laguntzeko hain zuzen. Artisauen postuak, Joko Garbi partidak, bazkaria eta erromeria izango dira osagai nagusiak. Bazkariko txartelak aurrez eskuratu beharko dira Zubietako Alamandegi tabernan, azaroaren 17a baino lehen.\nGoizean zehar, postuak: gazta egilea, pilota egilea, larruz eginiko lanak, sagardo egitea, ukenduak, ogia, beira…\nBertsolariak: Lizaso eta Egaña.\n10:00 Txerri-hilketa ondorengo lanen erakusketa.\n10:15 Txistorra, odolki eta saltxitxen ekoizpena. Ondoren, pintxoak salduko dira.\n12:00 Gaztetxoen arteko Joko Garbiko partidak frontoian.\n14:00 Bazkaria frontoian. Menua: Eusko Label Tolosako babarrunak eta Ibarlur Ibarrako piparrak, Lumagorri oilaskoak, gazta, kafea eta kopa. Txartelak aurrez salgai Alamandegin, azaroaren 17ra arte: helduenak 20 eurotan, 14 urtera arteko haurrenak 10 eurotan.\nElkartea laguntzeko festa\nGaur egun dozena inguru pilotari daude junior handietan, beste dozena bat gazte eta umeetan. Ipar nahiz Hego Euskal Herrian antolatzen diren errebote eta joko-garbi txapelketetan parte hartzen dute. Bereziki Zubietakoa, horrelako kirol jarduerak sustatzen dituen elkarte bakarra da Hego Euskal Herrian, Oiartzun eta Villabonarekin batera: “Errebotea harribitxi bat dugu. Ez da kirol jarduera soil bat, mantendu beharreko kultur ondarea baizik”. Igandeko festa, elkartea laguntzeko, ezagutarazteko eta bere lanketa plazaratzeko balioko du.\nTxerriaren inguruko tradizioa\nSan Martin Eguna duela gutxi ospatu da. Aspaldian baserrietan txerria hiltzeko jai eguna izaten zen. Usadio hau galtzen joan da eta hori gogora ekartzeko, berreskuratu eta jendartera gerturatzeko helburuarekin Zubieta Pilota Elkarteak antolatu du Txerriaren Festa: “Jendeak jada ahaztua du zer den txerriaren hilketa. Berreskuratu nahi dugu, horren inguruan festatxo bat egin”


Nola egin aurre energia-pobreziari\n/imgs/2008/01/caldera01.jpgMarta Garcíak, Ecoservices-eko aholkulariak, dio arazo horri aurre egiteko bere hiru arrazoi nagusietan jardun behar dela: diru-sarreren maila, eraikuntzaren kalitatea eta energiaren prezioak.\nPrebentzio neurriek lehentasuna izan beharko lukete. Babes ofizialeko etxebizitzek, hasiera batean familia ahulek okupatuak, eraginkortasun energetikoko irizpide hobeak izan beharko lituzkete.\nBeste neurri bat adinekoei energia-fakturak ordaintzeko bonoak eskaintzea litzateke. Ingalaterran, Gobernuak 100 milioi euro bideratuko ditu gizarte-tarifen kostuak ordaintzeko eta familia ahulenei laguntzeko. 60 urtetik gorako pertsonek urtean 300 euro jasotzen dituzte pobrezia energetikoaren aurkako neurri gisa. Espainian, aurtengo uztailean abian jarritako bonu sozial berriaren datuak izan arte itxaron beharko da.\nIngalaterran, Gobernuak 100 milioi euro bideratu ditu tarifa sozialen kostuak ordaintzekoErakunde batzuk pobrezia energetikoaren kontzeptua beren planteamenduetan sartzen hasi dira. Elektrizitatearen Barne Merkatuaren Zuzentarau berriak (2002/91/EE) (eta gasarena ere bai) gai horri heltzeko planak garatzera behartzen ditu estatu kideak. Europako gainerako zuzentarauek bezala, Espainiak transposizioz aplikatu beharko du. Autonomia erkidegoan, Kataluniako Gobernuak 2015erako energia-plangintzan sartu du.\nKontsumitzaileek hainbat neurri har ditzakete energia-pobreziari aurre egiteko. Lehenik eta behin, arreta jar diezaiekete energia-fakturei, eta tarifa egokia kontratatu den egiazta dezakete. Gaur egun, 10 kW-etik beherako potentzia kontratatua duten kontsumitzaileek Azken Aukerako Tarifaren (Gobernuak finkatutako gehienezko prezioa) edo merkatu librera joan daitezke baldintzak merkaturatzaile batekin ituntzera.\nKontratatutako potentzia kontsumitzaileek nahi dutena aukeratu eta murriztu dezaketen beste elementu bat da. Kontsumo berean, kontratatutako potentzia zenbat eta handiagoa izan, faktura handiagoa izango da. Ideia bat izateko, aldi berean piztuta eduki nahi diren ekipoen multzoa azter daiteke. Sukaldea eta gasezko berogailua duen erdi mailako pisu baterako, 3,3 kW-eko potentzia edo txikiagoa izaten da.\nEnergia-kontsumoa murriztea beste neurri argi bat da, eta hainbat gomendiorekin lor daiteke:\nEnergia beharrezkoa denean bakarrik erabiltzea. Ingurumenean, gizartean eta ekonomian dirudien baino eragin handiagoa duen ondasun urria dela ohartzea.\nGoritasun-bonbillen ordez kontsumo txikikoak jartzea.\nA edo A+ energia eraginkortasuna duten etxetresna elektrikoak izatea.\nErregulatu berogailua termostatoekin eta piztu egunean ordu gutxi batzuetan, metatutako beroa eguneko gainerako orduetan mantentzeko adina.\nEtxe bat eraiki edo birgaitzean, hormak, leihoak eta hodiak eta aireztatzeko eta klimatizatzeko hodiak isolatzeko inbertsioak egitea. Autonomia-erkidegoek inbertsio horren %60ra arteko laguntzak eskaintzen dituzte.\nKontrapuertak eta kontraleihoak instalatu.\nSaihestu bero-ihesak, energia-gastuaren %5 eta %30 bitartean izan baitaitezke. Arazo hori konpontzeko hainbat material eta sistema daude merkatuan.\nGaldaren eta bestelako klimatizazio-sistemen mantentze-lan egokiak egitea.\nSabaiko haizagailu itzulgarriak neguan erabil daitezke beroa zirkularazteko eta berokuntza-kostuak %10era arte aurrezteko.\nEnergia berriztagarrietan oinarritutako sistemak aplikatzea (horretarako, erakundeen laguntzak ere eska daitezke).\nEguraldiaren arabera janztea: neguan mahuka motzeko kamisetan etxean egotea berogailua gehiegi erabiltzea da.\nKontagailu adimendunak erabiltzea elektrizitate-kontsumoa zehatzago kontrolatzeko.\nJoan aurreko orrira: « Zer da energia-pobrezia?


EIKEN - EikenBANK\nZERBITZUAK >> EikenBANK\nZer da EikenBANK? Eiken-Basque Audiovisualeko (Euskadiko Ikus-entzunezkoen Klusterra) kide diren enpresek diseinatutako ekintza berritzailea da. Horren bidez, langileak ez diren gazte sortzaileen talentua harremanetan jarri nahi da Euskal ikus-entzunezkoen sektorean diharduten enpresekin. Talentu sortzaileak Euskadin geratzeko saialdia da, eta era berean, industriari bere ideiak azaltzeko lekua eman nahi dio.\nEikenBANK programaren xedea proiektu bat hautatzea eta saritzea da. Gero, programaren parte hartutako enpresa baten edo batzuen artean proiektu hori garatu egingo da. Era berean, programa honek euskal ekoizpen etxeen eta sortzaileen arteko lankidetzarako bidea zabalduko da.\nNork har dezake parte? Ikus-entzunezko proiektu originala duten gazte sortzaileek. Horiek ez dute sektoreko enpresekin modu jarraituan lanean edo lankidetzan jardungo, edukien esparruan. Bakarka edo taldeka parte hartu ahal izango da; eta gehienez, 5 lagunek osatutako taldeak onartuko dira. Pertsonako, gehienez, 3 proiektu onartuko dira.\nZer proiektu motak har dezake parte? Parte hartzeko aukera izango dute bai EikenBANK programaren inprimarekin zehaztutakoaren araberako ikus-entzunezko produktuei buruzko gidoiek, maketek edo baita pilotuak ere. Proiektuak originalak izatea eta merkataritza ahalmena edukitzea balioetsiko da.\nZer irabazi dezakezu EikenBANKen parte hartuz gero? Lehiaketa irabazten duen proiektuak 4.000 euroko saria jasoko du dirutan. Horrezaz gain, lehiaketan parte hartzen duen ekoizpen etxeren batek proiektu irabazlea profesionalki garatzeko konpromisoa hartuko du. Zure proiektua irabazten ez badu ere, lehiaketan parte hartzen duen ekoizpen etxeren baten gustukoa izan daiteke. Hori horrela bada, lehiaketa fasea amaitzean, aipatutako ekoizpen etxea zurekin harremanetan jarriko litzateke, elkarlanean aritzeko aukera izateko.\nZer egin behar duzu proiektuan parte hartzeko?Parte hartzeko proiektuak EikenBANKeko web orrialdean aurkez ditzakezu. EikenBANK-eko web orrialdera joan >>


irun – 86 orrialdea – Irunero\nAzaroaren 18an Irunen egingo den herri-galdeketan erabiliko diren hautestontziei harrera beroa egin zieten hiritarrek urriaren 27an. Hartu Hitza Irun mugimenduaren barneko auzo-mugimenduak Irungo kale nagusiak zeharkatu zituzten hiru martxa ezberdinetan banatu...\n2018(e)ko urriak 24 No Responses\n2002 urtearen bueltan sortu zen Txingudiko bertso eskola. 2007 urtearen inguruan Irungo Udalaren Euskara Arloak bertso eskola kudeatzeko eskaintza egin zuen eta Bidasoa Txingudi Mugaz Gaindiko Partzuergoa arduratzen da gaur egun eskolaren kudeaketaz. Eskualdea...\n2018(e)ko urriak 23 No Responses\nEuskara ikasten ari direnei euskara praktikatzeko aukera ematea da Mintzalaguna eta Elkarrizketariak egitasmoen helburua. Mintzalaguna egitasmoan parte hartzeko izen-emateak urriaren 8tik 16ra egin ziren eta Elkarrizketariak ekimenan parte hatzeko izen-emate e...\n2018(e)ko urriak 22 No Responses\nFicobako Skateparkean maila altuko patinatzaileak elkartu ziren Urriaren 13an, larunbatean, Irun Scooter Fest jaialdia ospatu zen Irungo Skateparkean. Goizeko 11:00etatik arratsaldeko 18:30ak arte trikimailu ikusgarriak ikusi ahal izan ziren Espainia eta Frant...\n2018(e)ko urriak 19 No Responses\n“Los muñecos de la tarta” ezkontza-azokaren III. edizioa antolatu zen urriaren 13tik 14era Ficoban Urriaren 13tik 14ra “Los muñecos de la tarta” izeneko ezkontza-azoka antolatu zen Ficoban. Azokaren III. edizioa izan zen eta Ficobako instalakuntzak b...\n« Aurrekoa 1 … 84 85 86 87 88 … 92 Hurrengoa »


Sopelako Udala - Ezagutu itzazu finantza-inklusiorako Oinarrizko Ordainketa-Kontuak\nZu hemen zaude: Hasiera Albisteak Ezagutu itzazu finantza-inklusiorako Oinarrizko Ordainketa-Kontuak\nOinarrizko ordainketa-kontuak Europar Batasunean finantza-inklusioa sustatzeko beharrari erantzuten dioten kontu-motak dira, kontsumitzaileek oinarrizko banku-zerbitzuak eskura ditzaten erraztuz.\nOinarrizko Ordainketaren Kontuarekin, banketxeek gehienez 3 euroko komisio bakar eta bateratua kobratu ahal izango dute hilero, honako zerbitzu hauek emateagatik:\na) kontua irekitzea, erabiltzea eta ixtea.\nb) untsak eurotan gordailutzea.\nc) erakundeak Espainian edo Europar Batasuneko beste estatu kide batzuetan dituen bulego edo kutxazain automatikoetan eskudirua eurotan kentzea.\nd) zordunketa- edo aurreordainketa-txartel baten bidezko ordainketa-eragiketak, Europar Batasuneko lineako ordainketak barne.\ne) Urtean 120 ordainketa-eragiketa, eurotan, Europar Batasunaren barruan. Eragiketa horiek zordunketa helbideratuak eta transferentziak gauzatzeko egindako ordainketak dira, transferentzia iraunkorreko aginduak betetzeko erakundearen bulegoetan egindako ordainketak barne, eta kreditu-erakundearen lineako zerbitzuen bidez egindakoak, erakundeak halakorik badu.\nOinarrizko Ordainketaren Kontu hau doakoa izan daiteke, baldin eta egiaztatzen bada pertsona kalteberatasun bereziko egoeran edo finantza-bazterketako arriskuan dagoela.\nOrdainketa-kontuak eskaintzen dituzten kreditu-erakundeek Oinarrizko Ordainketa Kontuak eskaini beharko dizkiete honako bezero potentzial hauei:\nA) Legez Europar Batasunean bizitzea, helbide finkorik ez duten bezeroak barne;\nB) asilo-eskatzaileak badira;\nC) egoitza-baimenik ez badute, baina kanporatzea ezinezkoa bada arrazoi juridikoengatik edo egitatezko arrazoiengatik.\nSopelako Udaleko Gizarte Ekintza, Emakume, Berdintasuna eta Lankidetza Sailetik, Sopela Diversako Harrera Arreta Zerbitzuaren baitan, pozik informatuko zaitugu, 94 406 55 00 telefonora deituta (110Luzapena).


GURE GERRETAKO HEROIAK - eBook - Laie\nGai zail eta labain batekin ausartu da Rafa Ugalde kontakizun-sorta berezi hone-tan: gerra, eta gerretako protagonistak: gerlariak nahiz biktimak, biak batera as-kotan. Soldadu baten lepotik zintzilikatutako belarri moztuak elkarrekin solasean aur-kituko ditugu ipuin batean; desagerrarazitako semearen bila armadaren egoitzara jotzen duen aita beste batean; zurien kontrako azken erasorako prestatzen ari den indioa, edo gerrako presoentzako hilkutxak garraiatzen dituzten haurrak, besteak beste. Gure gerrak dio izenburuak, eta irakurri ahala ohartuko gara gerra guztiak direla gureak, bertakoak zein urrunxeagokoak, eta gutarrak direla, halaber, haien on-dorioak sufritzen dituzten gizon-emakumeak oro.


Maiatzean inoizkorik hondakin organiko gehien batu da Debabarrenan - Lea-Artibai eta Mutrikuko Hitza : Lea-Artibai eta Mutrikuko Hitza\nArgazkia: Debabarrenako Mankomunitatea.\nAurtengo maiatzean 441 tona hondakin organiko batu dira Debabarrenan, “inoizkorik gehien”. Bestalde, errefusaren kopuruak behera egin duela azpimarratu dute Debabarreneko Mankomunitateko ordezkariek. “Hori oso albiste ona da. Izan ere, errefuxa osatzen duten hondakinak masan batzen dira eta ez dira birziklatzen”. Organikoaren bilketak iaztik hona %11,08ko gorakada eduki duen bitartean, errefuxaren bilketa %6,88an jaitsi da; iazko maiatzean 1.249 tona errefuxa bildu ziren, eta, aurten, 1.163.\nPapera eta kartoiaren berziklapenari dagokionez, aurten iaz baino 141 tona gehiago jaso dira; %47,47igoera izan du. “Neurri handi batean, sorgailu handien ekarpenari esker”. Horrez gain, ontzien frakzio erlatiboa ere % 6,72 handitu egin da. “2019ko maiatzean 134 tona zen, eta aurten 143 tona izatera iritsi da”.\nBeirak, aldiz, %6,22ko beherakada izan du; 2019ko maiatzean 180 tona bildu ziren, eta aurten 169. “Uste dugu maiatzeko egun gehienetan tabernak itxita egon direlako izan daitekeela”.\nOrokorrean, gaikako bilketa tasa % 58,80koa izan da aurtengo maiatzean, eta iaz %53,36. Osasun krisiak eta alarma egoerak egunerokotasuna baldintzatu badute ere, hondakinen bilketari dagokionez “oso datu positiboak” direla azpimarratu dute.\nAlor horretan, Mankomunitateak Debabarrenako herritarrak zoriondu nahi izan ditu, “hilabete gorabeheratsu hauetan ere hartu duten konpromisoagatik. Normaltasun berrian ingurumenarekiko errespetua oinarrizkoa izango da”. Bide horretatik, birziklatzeko ohitura ez duten familiei hondakinen bereizketan aurrerapauso txikiak emateko gonbitea luzatu diete. Eta gogorarazi dute hondakinak edukiontzietara eramatean sor daitezkeen edozein zalantza izanez gero, zalantzak argitzeko Mankomunitateak daukan telefono zenbakira deitzeko (943 700 799) edo posta elektronikoa bidaltzeko (ingurumena@debabarrena.eus).


Zure (norbere) hizkuntzan zaindua: NEL ikastaroa | Lantalan\nOtsailaren 25atik aurrera, sektoreko langileak eta sektore horretan lana bilatzen ari diren pertsonek hartu ahal izango dute parte.\nIkastaroan pertsonen zaintzan beharrezkoak diren elkarrizketa errazak irakatsiko dira baina baita hizkuntza berriekiko sentitzen den deserosotasuna gainditzen ere. Era berean, intuizioa erabiliz ulertzen, egoeraren arabera hitz egiteko modua egokitzen… erakutsiko diete parte-hartzaileei. Dena praktikan eta ahozko komunikazioan oinarrituta. Ikastaroa 14 saiotan banatuta egongo da, astean bi aldiz eta goizez.\nSaioen gidariak EMUN eta Banaiz Bagara elkarteko ordezkariak izango dira. Ekimenak Tolosako udalaren eta Tolosaldea GLHBI-ko Ikasmina: herriz herri programaren babesa eta diru-laguntza du.\nIkastaroa dohainik da, baina plaza kopurua mugatua egongo da eta asistentzia eskatuko da.\nIzen-emate epea zabalik dago jada, eta horretarako interesatuek honako telefono zenbakietara deitu dezakete:\nTOLOSALDEA GLHBI: 943 651 147 ikasekin@tolosaldea.com\nBANAIZ BAGARA elkartea 943 331 455 / 645 733 818 ninaizgugara@gmail.com\nEmunek 15: eduki guztiak sareratuta »\n« Lana euskalduntzeari buruzko ikerketa lanak


Euskal Herria Bildu - Beitialarrangoitia: «Jazarpen politikorako eta kriminalizaziorako erabiltzen ari dira Zigor Kodea»\nBeitialarrangoitia: «Jazarpen politikorako eta kriminalizaziorako erabiltzen ari dira Zigor Kodea»\nEH Bilduren aburuz, gaurko atxiloketek eskubide politiko eta sozialak urratzen dituzte. "Atzerapausoa" dira euskal gizartearen gehiengo sozial eta politikoak aldarrikatzen duen elkarbizitza demokratikoaren eraikuntzan. Marian Beitialarrangoitia diputatuaren hitzetan, "jazarpen politikorako eta kriminalizaziorako" bide asko eskaintzen dituzte legeek, baina, era berean, "justiziarako eta erreparaziorako ateak parez pare ixten dizkiete frankismoko biktimei". "Gaur egungo Zigor Kodeak frankismo garaikoak baino berme gutxiago ditu", azaldu du EH Bilduren Kongresuko bozeramaileak.\nTestuinguru horretan, Beitialarrangoitiak iragarri du terrorismoa goratzearekin lotutako artikulua Zigor Kodetik bertan behera uztea eskatuko duela EH Bilduk, gisa honetako atxiloketa gehiago saihesteko. "Artikulu hori eskuan, Zigor Kodea modu neurrigabean erabiltzen ari dira jazarpen politikorako sektore jakinen kontra eginda", salatu du. Horren harira, atxilotutako pertsonak berehala aske uztea exijitu du indar subiranistak, Madrilgo gobernuaren “jazarpen politikoaren” amaiera galdegitearekin batera: "Espainiako Estatuak beste behin urratu ditu eskubide zibil eta politikoak".\nEH Bilduk, halaber, Eusko Jaurlaritzari eta Nafarroako Gobernuari dei egiten die gaurko atxiloketak irmo sala ditzaten, euskal gizartearen gehiengo sozial eta politikoak aldarrikatzen duen elkarbizitza demokratikoaren eraikuntzan “atzerapausoa” direla iritzita. "Modu larrian urratzen dituzte euskal herritarren eskubideak".


Breaking Bad (euskaraz: «gaiztotzen») Ameriketako Estatu Batuetako telesail dramatiko bat da, Vince Gilliganek idatzia eta ekoiztua. Walter Whiten (Bryan Cranston)-en istorioa kontatzen du, arazo ekonomikoak dituen Kimika arloko irakasle bat, biriketako minbizia duela esaten diotenean. Bere tratamendua ordaintzeko eta bere familiaren etorkizun ekonomikoa ziurtatzeko metanfetamina sortzen hasten da, Jesse Pinkman (Aaron Paul)-ekin batera. Telesaila Albuquerquen (Mexiko Berria) garatzen da, eta ildo nagusia egoeretatik ateratzeko zailtasuna izan ohi da.\nPrekuela eta sekuela[aldatu | aldatu iturburu kodea]


Emakumeen IV. Eskupelota Bizkaia Txapelketea martiaren 22an amaituko da - bizkaie.biz\nBizkaie! 2022-03-23 10:57 Kirola\nBizkaiko hiru frontoitan jokatuko da.\nLau bikotek jokatuko dabe txapelketea martiaren 18an Bizkaia Frontoian, martiaren 25ean Zallan, apirilaren 1ean Zierbenan eta apirilaren 8an, Bizkaia Frontoian. Finala apirilaren 22an izango da Bizkaia Frontoian eta partidu guztiak 19:00etan hasiko dira.\nLorea Bilbao Ibarrak, Euskera, Kultura eta Kirol diputaduak, txapelketea jokatuko daben pelotariakaz batera, Bizkaiko Foru Aldundiak bultatzen dauen emakumeen IV. Eskupelota Bizkaia Txapelketea aurkeztu dau.\nMartiaren 18an Bizkaia Frontoian hasitako Bizkaia Torneoan zortzi pelotarik bikoteka jokatuko dabe; lau bikoteak honako honeek izango dira: Aldai eta Mendizabal; Arrizabalaga eta Agirre; Garai eta Gaminde; eta, azkenik, Larrartek eta Oses.\nAurkezpenean Lorea Bilbao Ibarrak azaldu dauenez, zortzi emakume kirolarik, txapelketa honetan behintzat, pasinoagaitik eta zaletasunagaitik baino zeozer gehiagogaitik jokatuko dabe, izan be, erakundeen lana be bada gure lurraldeko kirolariek lan-baldintza egokiakaz jokatu deien bermatzea. Gure lana trabak desagerrarazotea da, emakumeen kirola sustatzea eta emakumeak kirolean egiten dauen lana profesionalizetea, kasu honetan, pelotan.\nPartiduetara joateko sarrerak Bizkaia Frontoiko leihatilan erosi ahal izango dira eta prezioa 3 €-koa izango da. Partidu guztiak Bizkaia Frontoiaren Facebook bidez jarraitu ahal izango dira zuzenean.\nJarduera Fisikoaren eta Kirolaren Arloko Lanbideetan sartzeari buruzko legea gehiengo zabalak onartu dau\nBilbon hasiko dira Eusko Label eta Euskotren ligak garagarrilaren 2an\nVitoria-Gasteizek bat egin dau Mugiment Kirol Txartelagaz


Barakaldoko Lorategiko landareak ezagutu eta euskaraz mintzatzeko jolasa antolatu dute Maiatzaren 14rako\nSasiburuk argudiatzen ikasteko tailerra antolatu du\nSASIBURU elkartekook beste tailer interesgarri bat antolatu dugu: “argudiatzeko tailerra". Askotan, besteak konbentzitu nahi izaten ditugu. Tailer honetan logika irakatsiko da, eta honen bidez, hobeto argudiatuko duzu".\nApirilaren 19an Euskaraldiaren aurkezpena egingo dute Barakaldon\nEuskaraldia, azaroaren 23tik abenduaren 3ra, Euskal Herriko herri eta eskualde ezberdinetan euskararen alde egingo den egitasmoa da. Elkarte eta erakunde publiko ezberdinek elkarlanean arituko dira helburu ezberdinekin: euskararen erabilpena handitzea, mugimendu euskaltzaleak aktibatzea, entitateek euskararen erabilpena ahalbideratu dezaten eta egun horietan sortuko diren dinamikak mantentzea urtean zehar. Barakaldok bat egingo du egitasmoarekin eta apirilaren 19 aurkezpena egingo da Barakaldoko antzokian, arratsaldeko 19:00etatik aurrera. Euskararekiko lotura edo interesa duen herritar orok parte hartzeko aukera izango du, Euskaraldian zein aurkezpenean.\nBarakaldoko lehenengo gurasolagun taldea sortu da (Data Zuzenduta)\nBarakaldoko mugimendu euskaltzaleak lehenengo gurasolagun taldea sortzea lortu du. Gurasolagun proiektuaren helburuan, familien artean euskaraz mintzatzea da. Taldea hilean behin batuko da eta ekintza bat egingo dute, beti ere euskaraz mintzatzera bideratuta. Lehenengo ekimena apirilaren 25an izango da Barakaldoko lorategi botanikoan. Egun horretan familian euskaraz jolasteko tailerrak egingo dituzte Urtxintxa elkartearekin batera. Hitzordua arratsaldeko 18:00etan izango da.\nSasiburuk bilera irekia egingo du apirilaren 24an, asteartea\nBarakaldo eta euskara jardunaldien ondoren, Sasiburuk bilera irekia egingo du apirilaren 24an. Bileran helburua hurrengo ekimenak prestatzea izango da eta euskaltzaleen elkarteak adierazi du, edozein laguntza ongi etorria izango dela. Bileraren hitzordua 19:00etan izango da San Bizenteko kultur etxeko 8.gelan.


Rudolph Marcus - Wikipedia, entziklopedia askea.\nMontreal, 1923ko uztailaren 21a (97 urte)\nDonald W. Noid (en)\nNathan Hodas (en)\nKimikako Nobel Saria (1992)\nAmerican Chemical Society Award in Theoretical Chemistry (1997)\nKimikako Wolf Saria (1984)\nLavoisier Medal (1994)\nCentenary Prize (1988)\nIrving Langmuir Award (1978)\nRudolph Arthur Marcus (Montreal, 1923ko uztailaren 21a) Estatu Batuetako kimikaria da, jatorriz kanadarra. McGill Unibertsitatean egin zituen ikasketak. 1949an, Estatu Batuetara aldatu zen, eta hango hiritartasuna eskuratu zuen 1958an. Hainbat unibertsitateko irakasle izan da, besteak beste, Brooklyngo Institutu Politeknikokoa (1951-1958) eta Illinoisko Unibertsitatekoa (1964-1978). 1978an, Kaliforniako Teknologia Institutuan hasi zen lanean katedradun gisa. Sistema kimikoetako elektroien transferentziazko erreakzioen teoriaren inguruan egindako ekarpenengatik da, batez ere, ezaguna. Prozesu kimiko oinarrizko horretarako ezarri zuen ereduaren arabera, molekulen egituran gertatzen dira bi molekulen artean elektroi baten transferentzia gerta dadin behar diren aldaketak, eta aldaketa horiei esker jauzi egiten du elektroiak molekula batetik bestera. Bestalde, aldaketa horiek sistema molekularraren energian duten eragina ikertu zuen adierazpen matematiko sinpleak erabiliz, eta horrela kalkulatu eta azaldu zituen elektroi-transferentzietan gertatzen diren abiadura desberdinak. 1992an, Kimikako Nobel Saria eskuratu zuen, erreakzio kimikoen elektroi-transferentziari eta erreakzio kimikoen abiadura-desberdintasunari buruz egindako lanengatik. Gaur egun, irakasle ari da AEBetako Caltechen eta Singapurreko Nanyang Teknologia Unibertsitatean. Bestalde, Zientzia Kuantiko Molekularreko Nazioarteko Akademiako kide da.\nWikimedia Commonsen badira fitxategi gehiago, gai hau dutenak: Rudolph Marcus


zinegoak | “Euskaldun eta lesbiana identitateak ulertzeko eta sentitzeko era zabaldu egin zait”. Garazi/Gatx Eizagirre\n“Euskaldun eta lesbiana identitateak ulertzeko eta sentitzeko era zabaldu egin zait”. Garazi/Gatx Eizagirre\n“Euskaldun eta lesbiana identitateak ulertzeko eta sentitzeko era zabaldu egin zait”\nOharra: Argazkian, Gatx eta lagun batzuk agertzen dira. Horietariko batek idatzitako azalpena ere bidali digu: "'Zu bezala naiz' zion instalazio honek EHZ festibalian, ta pixkat parre ingenion, intentzio onenakin indakua zan, seguru, baina... Atzo berriz pertsona bat marika izateagatik hil zuten. 'Maite duena maitatzeagatik', esan dute askok, baina honek eztaka zer ikusirik maitasunakin, gorrotoa da jende honek dakana. Plumak, emakume edo 'afeminatua' izatiak, beaien hetero eredutik ateatziak eragiteiena, gizon-gizon ez gean danok jasan behar deuna. Ta ez, ez zeate gu bezelakuak, ez gea danok berdinak, ta ez gea izango, ta 'normala' ta 'desberdina' kontzeptuak puskatzeiteun egunearte ez gea libre izango, joder!"\nGarazi/Gatx Eizagirre Agoues zarauztarra mugimendu feministan eta transmaribibolloan aritu izan da, bai bere herrian, bai Gasteizen. Hiru urtez euskaltegian irakasle lanak egin ditu AEK-n. Euskal Filologia ikasi zuen eta Ikasketa Feministak eta Generokoak masterra hasi zuen. Graduondo horretarako idatzitako zenbait lanetan presente daude hizkuntza eta generoaren arteko gurutzaketak; besteak beste Euskal Herriko mugimendu feministaren eta lesbofeministaren baitako diskurtso zein gatazka batzuk landu ditu. Egun, euskal bollera ez bitar gisa definitzen da. Elkarrizketa hau idatziz erantzutea aukeratu du, bere hausnarketa mardula eta sakona patsadaz garatu ahal izateko.\nZer harreman sumatzen duzu “lesbiana” eta “euskalduna” identitateen artean?\nGaldera honekin barrura datorkidan zurrunbiloa apur bat ordenatzen saiatuko naiz. Alde batetik, etortzen zait “lesbiana” eta “euskalduna” identitateak hegemoniatik kanpo kokatutako identitateak (izan) direla. Bai historikoki, bai gaur egun identitate horiek bereganatu dituzten edo ezarri zaizkien pertsona nahiz kolektiboak jazarri eta baztertzen dituzte modu askotan. Baina hau horrela esatea sinpleegia, hankamotza eta biktimista izan daiteke, ezta?\nDakigunez, “lesbiana” edo “euskaldunak” ez dira airean dabiltzan izaki abstrakto, solte eta materia gabeak. Lesbiana edota bollera euskaldunak, euskal lesbianak edota euskal bollerak hainbat komunitateetan kokatutako jendea gara, bai norbanako gisa, bai taldeka. Landa-eremuan bizi zaitezke, herri txiki batean zein hiri batean, probintzia jakin batean, zure familian migrazioekiko esperientzia jakina egongo da, “bertako“ sentitzearekin esperientzia jakina, prekarietate ekonomikoa jasan dezakezu maila ezberdinetan, arrazismoaren, lodifobiaren, transfobiaren, adinagatiko bazterkeriaren jopuntuan egon zaitezke, edo horien bidez boterea eskuratu dezakezu, dakizkizun edo ez dakizkizun hizkuntzek, horiek hitz egiteko moduek, zure mugitzeko gaitasunak nahiz moduak eragin egingo du, baita bikoteduna izateak, babesten zaituen eta zaintzen duzun lagun-sare bat edukitzeak ala ez edukitzeak… Mila kontuk.\nGaraiaren, tokiaren eta baita momentu zehatzen arabera aldatu egingo dira botere eta baliabide banaketen (des)orekak, pertsona berdinaren sentsazioak, gaitasunak eta jarduteko moduak. Baita sinbolikoki ere. Ez da berdina izango edo ez du berdina esan nahiko bollera euskalduna izateak herri euskaldun bateko gune autogestionatuko jai transmarikabollo batean, gabonetako familia bazkarian, Madrilgo jardunaldi feminista batzuetan, turismoa egitera urrutira joatean…\n“Euskalduna” eta “lesbiana”, neure baitan sentitu ditudan identitateak dira. Bi identitate horiek ulertzeko eta sentitzeko era aldatu eta zabaldu ere egin zait nire bizitzan zehar. Esango nuke euskaldun gisa beti identifikatu naizela. Gipuzkoako familia abertzale batetik nator, gurasoak ezker abertzalearen ingurukoak izan dira, eta inguru euskaltzale eta abertzalean hazi naiz Zarautzen.\nNire inguruan mugimendu ezkertiar abertzalearen baitan dabiltzan lagun feministak eta bollerak ditut, eta bat egiten dut eurekin bizipen, iritzi, kokapen mailan zentzu askotan; eta bat egin ez arren, miretsi nahiz baloratzen ditut mugimendu horren baitako lorpen, saiakera eta lan asko. Hala ere, abertzaletasunetik urruntzera edota hori kritikatzera eraman naute mugimendu horren baitan izandako bizipen batzuek zein bestelako erantzun, pentsa-ikus-sentimolde batzuetara hurbiltzeko gogoak ere. Euskalduna eta euskaltzalea izan naiteke abertzale izan, sentitu gabe? Galdera honen inguruan sakon ikertu ez badut ere, baiezkoa sentitu eta uste dut nire baitan.\nGuraso erdaldunak dituzten lagunen euskararekiko bizipenak entzuteak, nireaz bestelakoak diren errealitate linguistikoetan bizi diren euskal lurraldeetako, Euskal Herrietako jendea ezagutzeak eta euskaltegian irakasle aritu izanak ere eragin dizkit “euskalduna” identitatearen inguruko gogoetak.\nFeminista dekolonial eta postkolonialen borroka, gogoeta eta interpelazioek ere banaramate euskalduntasunari buruz pentsatzera. Baita Euskal Herriko antropologo feministen zein euskaltzale feminista eta bolleren gogoetek ere.\nGaur egun “lesbiana” ez da bereziki identifikatuta sentitzen naizen hitz bat, baina askotan ez bada ere, erabiltzen dut, batez ere giro heterosexualetan. Ez nuke jakingo esaten noiztik baina nire inguruko asko eta jende asko bezala, gehiago identifikatzen naiz “bollera” hitzarekin. Mugimendu edo kolektibo batzuekin, kide eta lagunekin lotzen nauen hitz bat da, politizatuagoa-edo. Testuinguru batzuetan “bollera” ere ez dut aski, askotan hori esanda ere, iruditzen zaidalako genero bitartasuna ez dela sakonean zalantzan jartzen, edo oraindik eta zabalagoa den zerbait behar dudala, bai nire buruarentzat, bai ditudan harreman motentzat, baita ditudan desirentzat… “Bollera ez binarioa”. Horrekin identifikatzen naiz. “Bollera ez binario euskalduna”. Horrekin ere bai.\n“Lesbiana” gisa identifikatzen nintzen hamalau, hamabost urterekin, eta apur bat beranduago ere bai. Zentzu ia biologikoa, esentziazkoa zuen, “euskalduna” izateak bezala. Baita “kontra-identitate” zentzua ere: “Ez naiz espainola, euskalduna naiz” eta “Ez naiz heterosexuala, lesbiana naiz”. Esan bezala, urteak pasa ahala bizipena, ulerkera… aldatzen joan da.\n“Lesbiana” eta “euskalduna” identitateen arteko harremanean gogoeta egitean “gutako askoren” baitan sumatzen ditudan identitateak direla datorkit. Baina noski, nor gara “gu”? Nor “besteak”? Zer botere-harremanek eragiten dute batzuk “gutasun” horretan ez egotea edo “gutasun” horiek sortzea? Zer aliantza edo elkar-topatzek?\nNik neuk (“zorionez” esatea ateratzen zait) nire inguru hurbileko asko bollera eta euskalduntzat ditut, eta horietako askok euren burua horrela ere ikusten dutela esango nuke. Ez beti, baina pertsona horiekin konpartitzen ditudan espazio batzuetan sentitzen dut konplizitate maila bat, bollera gisa, euskaldun gisa, espazio komun bat. Zoritxarrez, gure inguruan ere badaude, adibidez, polizia lesbianak edo multinazional euskaldunak. Horiekin ahalik eta zerikusi gutxien eduki nahi dut. Askotan pentsatzen dut zorte handia ere badudala bai bollera gisa, bai euskaldun gisa, bizi naizen tokian, moduan, jendearekin bizitzeagatik. Ongizate, erosotasun eta babes sentipen hori mugimendu euskaltzale, feminista, transmarikabollo eta beste hainbati esker ere izan dela uste dut; harro nago horretaz, eta parte ere sentitzen naiz. Baina euskal hiztun gisa eta bollera gisa hegemoniatik at baztertuta edo gutxietsia sentitzen naizen arren batzuetan, nire hizkuntza jarduerak, nire bollera jarduerak zein gure zirkulu euskal bollerotako jarduerak, pribilegioak ere baditugun guk gerorrek egiten ditugula; batzuetan pribilegio horiek ematen dizkiguten botere-harremanak iraunaraziz, edo saiakera nahikoa egin gabe horiei uko egiteko.\nOrain arte esan ditudanak beste batzuek jada esanda edo landuta daudela uste dut. Agian bollera ez bitar euskaldun ez abertzale gisa armairutik ateratzeko baliagarria zait?\nZer bizipen edo borroka bizi izan dituzu lesbiana izanda giro euskaltzalean?\nHamabost bat urterekin militatzen hasi eta hemeretzi bat urterekin utzi nuen ezker abertzaleko giroa giro heterosexual bezala oroitzen dut, bazen bolleraren bat edo beste ere. Zorionez, hori aldatzen joan da. Nire militantzia bolleroa (eta feminista), hasiera batean lotuta zegoen giro horrekin.\nDuela hamalau bat urte Euskal Filologia egiten hasi nintzen unibertsitatean eta gelakideen giroa oso heterosexuala zitzaidan. Hori ez dakit aldatu den ala ez, suposatzen dut eta espero dut baietz.\nEuskaltegietan lanean ere, orain dela lauzpabost urte, giro heterosexuala zen nagusi, bai irakasleon artean, baita ikasleen artean ere. Ez zait iruditzen bereziki lantzen zen gai bat zenik ez bollerismoa, ez heteroaraua; ez lankideen artean, ez ikasle-irakasle harremanetan, ez irakasteko materialetan…\nAipatu ditudan giroetan jarrera lesbofobo nabarmenik ez dut sentitu, baina ezta horretan sakontzeko eta gauza batzuk zalantzan jartzeko ahalegin berezirik ere, gehiago jarrera “integratzaileak” eta onarpenezkoak; alegia, ez heteroaraua sakonki ezbaian jarri edo aldatzekoak.\nEta euskaltzale izanda, giro bolloetan?\nEsango nuke nire inguru hurbileko giro feminista eta bollo gehienak euskaltzaleak direla, edo euskaldunak, behintzat, bai. Hor galdera da: euskaldunak eta euskaltzaleak sinonimoak dira? Bollerismoarekin bezala, gauza bat da euskararen kontrako jarrerarik ez izatea, eta bestea euskal hiztun gisa kontzientzia hartzea, diglosia egoerari buruz hausnartzea, aktiboki jardutea…\nBai feminista eta bollera autonomoak, bai feminista eta bollera abertzaleak, Bilgune Feminista, Euskal Herriko Neska* Gazteak, herrietako talde feminista, bollero edo transfeministak, Bollurria bezalako jardunaldiak… Aipatzen ari ez naizen, edo ezagutzen ez ditudan taldeak/pertsonak, idazleak… Iruditzen zait bollerismoa euskaraz bizitzeko, egiteko, lantzeko taldeak eta eremuak badaudela.\nNire inguru bolleroa euskalduna eta euskaltzalea da, eta baita oso zuria ere.\nEkimen feministak antolatzean edo manifestazio feministetan euskaraz gain, gaztelania erabiltzearen edo ez erabiltzearen inguruan izan ditugu eztabaida eta hausnarketak. Hemen hitz egiten diren beste hizkuntza batzuei buruz ez dugu apenas hitz egin, zeinu-hizkuntzari, arabierari edo urduerari buruz adibidez. Esanguratsua. Mugimenduetan gauden hiztunok darabilzkigun hizkuntzek eta horiek erabiltzeko moduek zer esan diezagukete mugimendu horiez?\nGogoan dut duela zazpi bat urte Iruñean topaketa feminista autonomo batzuetan nola azaldu nuen antzerki-tailer baten ondorengo balorazioan, lotsaz eta ziurgabetasunez beteta, eta nire sentsazioa lehenetsi nahi izan gabe, tailerra gaztelaniaz izateak sorrarazi zidana: deserosotasuna. Deserosotasuna tailerrean aisago ez aritzeak sortu zidan, ez tailerra gaztelaniaz izateak berak. Baten batek aipatu zuen denok gaztelaniaz moldatzen baginen ea zer arazo zegoen. Nire iruzkin haren ondoren, bai tailerraren balorazioan, bai asteburu hartako ondorengo elkarrizketa informaletan, euskara zein gaztelaniarekin genituen esperientziak eta hizkuntza horiek mugimendu feministan duten kokapenarekiko iritziak konpartitu genituen zenbaitek. Guztiz aberasgarria izan zen elkartruke hura, deserosotasunak barne.\nBilbon hasitako Ikasketa Feministak eta Generokoak masterrean ikaskideekin, feminista eta bollerekin, oso giro ona nuen, baina gaztelania zen harremantzeko hizkuntza nagusia, talde hizkuntza, eta horrek sortzen zidan nagia edo deserosotasun moduko bat.\nIzan duzu bollera gisa euskaraz harremantzeko edota ligatzeko aukerarik?\nGarai batean, hamabost-hamasei urterekin, asko sartzen nintzen Chueca.com-era. Hor ziberlagun batzuk egin nituen, eta, bereziki bat gertuko bihurtu zen momentu hartan; babes handia izan zen. Zaragozakoa zen eta gaztelaniaz hitz egiten genuen. Ez daukat oroitzapenik hizkuntza zela eta deseroso sentitzen nintzenik; hain zen lasaigarria bollera nerabe armarizatu bat izanda lagun hura egin izana, gaztelaniaz izanda ere, oso gustura konpartitzen nuela berarekin.\nGarai hartan Itxaro Bordaren eleberri batzuetako pertsonaia nagusia bollera zela deskubritu nuen eta horiek irakurtzen hasi nintzen, ulertzea dezente kostatu arren. Laura Mintegiren Nerea eta biok liburuan ere, nik neuk, bollerak ikusi nituen. Horrela ibiltzen nintzen, erreferente bila. Orain literaturan, musikan, bertsolaritzan… erreferente bollero askoz gehiago dauzkagu, zorionez.\nMilitantzia eta parranda giro bolleroak euskaraz bizi izan ditut ia beti. Tinderren gaztelaniaz ere hitz egin izan dut. Kasuaren arabera aldatzen den arren, edo pertsona batek gaztelaniaz hitz egiteko edo ez hitz egiteko dituen arrazoien arabera, bada nagi puntua ematen didan zerbait. Nahiago dut euskaraz ligatu, askoz erosoago nagoelako.\nEuskal Herriko mugimendu lesbofeminista oso erdalduna zen hasieran eta denborarekin euskalduntzen joan da. Ados al zaude baieztapen honekin?\nIkasketa Feministak eta Generokoak masterrean lan txiki bat egin nuen Euskal Herriko mugimendu bolloaren inguruan. Lan horretan 1977, 1979 eta 2019an hainbat kolektibok lesbianismoari buruz idatzitako txosten eta ponentziak aztertu nituen. Galdera hauek erantzuten ari naizela, orain konturatzen naiz hizkuntzaren inguruan ez nuela ezer aipatu, nabarmena den arren 2019koak euskaraz idatzita daudela, aurreko gehienak ez bezala. Ez nuen aipatu ere egin, eta esanguratsua iruditzen zait horretan erreparatu ez izana. Ni neu bollera euskaltzalea izan arren, konturatzen naiz batzuetan ahaztu bezala egiten zaidala euskararen egoera soziolinguistikoa aldakorra dela toki batetik bestera, garai batetik bestera, eta agian presenteago izan beharko nukeela lan euskaltzalea.\nEuskaraz militatzen duten talde lesbofeministak nahiko txuriak dira, eta bollera arrazializatuek parte hartzen dutenetan gaztelania da hizkuntza nagusia. Ados baieztapen honekin?\nHemen esan behar dut nik ezagutzen ditudan talde bollo, lesbofeministak… baietz, oso zuriak direla. Eta bollera arrazializatuek parte hartzen dutenak gertutik ez ditudala ezagutzen. Esanguratsua, noski. Ez dut uste talde horiek zein hizkuntza erabiltzen dituzten esateko moduan nagoenik.\nMugimenduaren euskalduntzearekin eta klase/arraza/jatorri etabarren aniztasuna bateragarri egitearekin uste dut lehenago aipatu ditudala kontu batzuk: entzun, egon, umilak izan, ez izan egozentrikoak, askatzeari beldurra kendu, kritikak jasotzeko eta erosotasunak galtzeko prest egon, imajinazioa eduki…\nEuskara egoera diglosiko batean dago eta globalizazio testuinguru batean bizi garela kontuan hartuta, euskarazko hitzak bilatzearen aldekoa zara?\nBai, noski, baita ingeleseko, gaztelaniako eta beste hizkuntzetako maileguak lasai erabiltzearen aldekoa ere. Beti ere kontuan izanda zergatik erabiltzen ditugun, zergatik datozen datozen hizkuntzetatik… Guretartu, norberetu daitezkeela iruditzen zait. Hizkuntzen artean, hizkeren artean etengabe gertatzen den gauza bat da, ezta?\nEuskaraz dagoena eta erabili izan dena, jaso, ezagutu, eta baliagarria bazaigu baten bat, erabili, zabaldu, hitz berriak sortu, jolastu, probatu… Hori ere egin beharrekoa iruditzen zait. “Euskal Opil Hiztegian” egin duzuen bezala.\nDuela zazpi bat urte Zarauzko Arraio irrati librean “Bollienea” izeneko saio bat egiten genuen lagun batek eta biok. Bolliztegia izeneko atal bat genuela gogoratzen naiz, eta helburua antzekoa zen, ez dudana gogoratzen da hitzik proposatu ote genuen, kar-kar. Dardariñe agian? Bibradoreari jarri genion izena zela uste dut.\nOso gustura irakurri/entzun ditut “Bollo-hiztegiko” hitzen sarrerak. Kontu asko jasotzen dira, garai jakinetako bollera edo bollera taldeen harremanak, itzultzaileen azalpenak… Bertako hitz batzuk ezagutzen nituen baina ez nekien nondik zetozen, adibidez, kuku edo soropil. Beste batzuk, kapaza, esaterako, ezagutu bai baina erabili, ez dut asko erabili. Marioker asko gustatu zitzaidan, B.A.L.A. kolektiboak proposatutako bollojabetza ere bai. Txirlajale, txortaldi, pottorbero… erabili izan ditut edo erabiltzen ditut. Ahigardena eta andramina (edo bollomina) zoragarriak iruditzen zaizkit.\nAzkenik, nokaren biziberritzearen alde lan egiten duzu. Horri lotutako esperientziak eta erreferentziak emango dizkiguzu?\nNire inguruko batzuk bezala, noka hiztuna naiz. Euskaltzale, transfeminista, bollera gisa… nokari buruz hausnartzeak puntu interesgarritara eraman gaitzakeela iruditzen zait. Hasteko, nokaren galera oso lotuta dago bai euskararen zapalkuntzarekin, baita genero-zapalkuntzarekin ere. Badirudi azken urteetan gai honi buruzko ekimen gero eta gehiago ari direla sortzen: noka ikasteko ikastaroak, hitanoz edo nokaz egin dituzten bertso-saioak nahiz berreskuratzeko ekimenak, ikerketa akademikoak… Esan dezakegu gaiak sortzen duela, digula, interesik. Belarriak eta begiak zorroztuz gero, liburuetan eta abestietan ere entzungo dugu noka, agian uste duguna baino gehiagotan.\nOñatiko Ingo Xonau proiektua aipatu nahiko nuke. Ekimen horrekin noka berreskuratu eta hitanoa biziberritu nahi izan dute herrian. Horretarako, besteak beste, testigantzak jaso, dokumental eta liburuxka bat egin eta aplikazio bat ere sortu dute. Lorea Agirre eta Idurre Eskisabelen Trikua esnatu da liburuan ere badago aipamen interesgarririk gaiaren inguruan. Onintza Legorburuk genero rolen eragina aztertu zuen Antzuolako hitanoaren erabileran. Garbiñe Bereziartuak eta Beñat Muguruzak ere lanean dihardute hitanoaren inguruan, eta besteak beste, hor dute www.hitanoaz.eus web-orria.\nHitanoa aldarrikatzea genero binarismoarekin apurtzearekin bateragarria al da?\nHitanoa askotan aipatzen da euskarak duen forma sexista edo bitar gisa. Horrela esanda badirudi euskara bera ez dela sexista, eta esango nuke oraindik entzuten den kontu bat dela “euskarak ez du generorik”. Hizkuntzalari eta antropologo feministek, euskaltzale feministek, gorago aipatutakoek zein Amaia Alvarez Uriak edo Amelia Barquínek aspaldi aipatu zuten hizkuntzaz hitz egitean erabileraz (alegia, hiztunez) hitz egitearen beharraz. Jendarte sexista batean hizkuntza erabiltzeko modua sexista izango da askotan, hizkuntzak sexismo hori iraunarazi eta sortu ere egingo du, eta sexismo hori bera deseraikitzeko edo horren aurka joateko ere balioko digu.\nNoka, toka, hitanoa… zer diren azaltzean askotan erabiltzen da “Gizonezkoei duk, k-rekin egin behar zaie, emakumezkoei dun, n-rekin”… horrelakoak. Nik neuk, duela urte batzuk, banuen zalantza, ezten hori barruan… “Feminista gisa noka bultzatu behar dut?” Aldi berean, barruan beti izan dut argi: feminista, transfeminista izatea eta noka hiztuna izatea ez direla zerbait kontrajarriak, edo bestela esanda, noka erabil daitekeela bitartasunean eta sexismoan ez sakontzeko modu batean. Jardun feminista batetik ari bagara, hitanoaz aritzean segituan ateratzen da hizketan ari zaren pertsonari “Zuk nola nahi duzu zuri zuzentzea?” edo “Hik nola nahi dun hiri zuzentzea?” galdera. Ez bakarrik generoarekin lotuta, baita pertsona hori hitanoz eroso ote dagoen galdetzeko ere. Aurrean dugun hiztuna kontuan hartzeko ariketa hori, sinplea dirudien arren, niri oso interesgarria iruditzen zait.\n“Noka baliagarria al da genero-bitartasuna zalantzan jartzen dugun pertsonontzat?” Nire buruari askotan egin izan diodan galdera da. Hasteko, galdera hori pertsona bakoitzak hausnartu eta erantzun beharko luke, eta hori kontuan izanda kolektiboan jokatu tokiaren, pertsonen, momentuaren arabera. Nire buruari horrelako galderak eginez, hainbat feminista euskaltzalek jada beren buruei egindako galderak datozkit… “Noka, baina, euskara bera, baliagarria da, tresna bat da genero-bitartasuna zalantzan jartzen dugun pertsonontzat, geure buruak ez-bitar, trans edota emakume* gisa poltikoki izendatzen ditugunontzat?” Gutako askorentzat behintzat, bada eta horrela izango da nahi badugu, lan egiten badugu.\nOrain arte aipatutakoarekin batera, galdera hauek interesatzen zaizkit: Nolatan hasten da norbait noka hizketan? Zerk bultzatuta? Norekin? Non? Nola ikasten du aurretik ez bazekien? Zer gertatzen da prozesu horietan? Zeintzuk dira nokarako bide horiek egiten ari diren, garen hiztunak? Genero-bitartasunak nola eragiten du pertsona horiengan?…\nIkasketa Feministak eta Generokoak masterrean amaitu gabe dudan Master Amaierako Lanean galdera horietan miatzen saiatu nintzen.\nNokaren ezagutza eta erabilera bultzatzekotan, modu transfeminista batean egin beharko genukeela uste dut.


Elorrioko Udala - Elorriok banakako kirolerako laguntzak eskatzeko epea zabaldu du\nElorriok banakako kirolerako laguntzak eskatzeko epea zabaldu du\nElorrioko Udalak, aurten banakako lehiaketa ofizialetan parte hartu duten udalerriko kirolariek jarduera horrek eragindako gastuei erantzuteko dirulaguntza eskatu ahal izateko epea zabaldu du. Ekimenak 3.000 euroko aurrekontua du, eta herriko kirolariek goi mailako lehiaketan presentzia izatea bultzatu eta sendotu gura du, emakumeei eta kirol egokituari arreta berezia eskainiz.\nIaz, Elorrioko 13 kirolarik jaso zuten diru-laguntza hori, hainbat modalitatetan, txirrindularitzan, eskian, motoziklismoan, triatloian, arte martzialetan, eskaladan edo atletismoan, autonomia, estatu edo nazioarte mailako txapelketetan parte hartu ondoren. Horietatik 8 emakumeak izan ziren eta 5 gizonak. Horietako bat, gainera, kirol egokituan aritu zen. Euren palmaresean, hainbat domina estatuko eta erkidegoetako txapelketetan, eta nazioarteko probetan parte hartzea daude.\nLaguntza horiek eskatu gura dituzten pertsonek Elorrion erroldatuta egon behar dute, gutxienez 2 urteko antzinatasunarekin, eskabidea aurkezteko unean; dagokion kirol-federazioko lizentzia izan behar dute; eta banakako txapelketa ofizialetan parte hartu behar dute, 2020an, lurralde eremu hauetan: nazioartekoa, estatukoa eta autonomikoa.\nDiruz lagundu daitezkeen gastuak banakako kirol jarduerarekin lotura zuzena dutenak izango dira, parte hartzeko kuotak, joan-etorriak eta ostatuak; kirola egiteko materiala eta ekipamendua eskuratzea eta erostea; eta kirol lizentziak lortzea. Diru-laguntzaren gehieneko zenbatekoa 250 eurotik 500 eurora bitartekoa izango da eskatzaile bakoitzarentzat, oinarri arautzaileetan argitaratutako baremoaren arabera lortutako puntuazioa kontuan izanda.


YHT Sivas Hirigunean egongo da urte amaierarako | RayHaber | raillynews\nHasieraRAILWAYYHT urtea amaitu arte Sivas hirigunean egongo da\nTCDD Zuzendari Nagusia İsa ApaydınAbiadura handiko trenak Sivasen berrikuspenaren ondorengo informazioa partekatua. Adierazpen batean, lerroa 2018en amaieran egongo da. YHT geltokia hiriaren erdigunea izango da, Erzincan'a geroago unibertsitatean gelditzeko Abiadura Handiko Tren (HT) hegaldiak abian jarriko dira.\nTCDDko zuzendari nagusia, gure hirira etorri zena, Recep Tayyip Erdoğan presidentearen argibideak azkartutako lanen esparruan. İsa Apaydın eta bere taldeak iruzkinak egin zituen. Ikerketen ostean egindako adierazpen batean, '' Ankara-Sivas 12 ordu eta 2 orduen arteko bidaia denborak bidaia-aukera erosoak eskainiko ditu abiadura handiko Ankara-Sivas Abiadura Handiko proiektua emateko. TCDD Zuzendari Nagusia İsa Apaydın, 05-07 Urtarrilaren 2018 artean, Ankara-Sivas Abiadura Handiko Trenbide proiektua eraikitzen ari da; Kayaş-Yerköy-Sivas YHT linea, OIZ, Logistika Zentroa eta geltokian azterketak egin ditu. Ikerketaren arabera, İsmail Hakkı Murtazaoğlu zuzendariorde laguntzailea, TCDDko funtzionarioek eta enpresako agente kontratistek proiektuaren azken egoerari buruzko informazioa jaso zuten. 405'ren bukaeran, Ankara-Sivas 2018 kilometroen eta proiektuaren murrizteko baliabideen artean amaituko da.\nYHT STATION-EK HERRIALDEKO HERRIA DA\nSivasmemleket egunkarian, Sivas Two YHT Station-ek argitaratu berri du, albiste zuzendaritza berretsi bitartean, Recep Tayyip Erdogan presidenteak 'YHT Sivas 2019 urtean funtzionatuko du' esan nahi du geltokia hiriaren erdigunean ezarri zela esan zuen. TCDD funtzionarioek '' YHT'nin 2019 urteko lehen ibilbidea erabiltzeko beharrezkoak dira. Unibertsitateko ibilbidea bada ere, ezin da 2019era heldu. Lehendakaria, data hau emateko, esan nahi du geltokia hirigunean egongo dela, '' esan zuten. YHT hegaldiak urtearen amaieran probako unitatean hasiko dira, antzinako geltokian. YHT geltokia geltoki historikoaren eraikinaren alboan egongo da. Ondorengo urteetan, unibertsitateko ibilbidea Erzincan Abiadura Handiko trenak lerroa egingo da.\nSamsun-Sivas trenbidea 2018en amaieran irekiko da\nGumushane City Center trafikoaren fluxua alde batetik egingo da\nAsteazkena Old Railroad hirian dago\nGarai bateko asfalto lanak Hatay Dörtyol hirigunean hasi ziren\nErrepideak errebotea Manisako hirigunean\nEskişehir-Istanbul YHT lineak urtearen amaierara iritsiko dira\nKonya YHT Tren geltokiaren irekiera Urtea amaitu da\nIzmirrek Brand Hiria bihurtuko du Garraiorako\nAnkara-Sivas abiadura handiko trenbide proiektua\nErzincan Abiadura Handiko Proiektua\nSIVAS YHT ARAZOA\nBursa trenbide sistemekin hiri marka izango da\nIstanbuleko Brand Hiria izango da\nUrtearen amaieran, Antakya bere telefoniako atarira iritsiko da


Big Mouth + Agujero de Salida / Rock/Rock Alternativo\nShake. Bilbao-Bilbo (Bilbao - Bizkaia)\t5€ Comprar entradas\nSantana 27 / Discoteca Fever. Bilbao-Bilbo (Bilbao - Bizkaia)\t27,45€ Comprar entradas\nBira. Bilbao-Bilbo (Bilbao - Bizkaia)\nSala Sonora. Bilbao-Bilbo (Bilbao - Bizkaia)\t20€ Comprar entradas\nSantana 27 / Discoteca Fever. Bilbao-Bilbo (Bilbao - Bizkaia)\t18€ Comprar entradas


Yeison F. García López + AntiLiburudenda - Sarean\nYeison F. García López + AntiLiburudenda\nMapa: Dos de Mayo, 2\nYeison F. García Lópezen “Voces del impulso” liburuaren poesia errezitaldia.\nErrezitaldiaren helburua komunitate beltzaren kontzientzia astintzean datza, erakunde kultural publiko eta pribatuetan euren inklusioa bultzatu dezaten.\nIkasketa Zentro Panafrikarrak ekoizturiko “Voces del Impulso” lana Yeison F. García Lópezen lehenengo poesia liburua da. Calin (Colombia) jaio zen apirilaren 21ean eta gaur egun Madrilen bizi da. Yeison inplikaturik dago Espainian dauden afrikar elkarteen mugimenduekin gizarte aktibismoaren bidez (Kwanzaa, Afroconciencia, SOS Racismo…), ekintza hauek Madrileko Unibertsitateko ikasketekin konbinatu ditu eta Zientzia Politikoetan graduatu da 2016ko urtean.\nYeison Gartziaren poesia bere bilaketetatik sortzen da, ezinegon pertsonaletatik eta barne gatazketatik. Pertsona beltz batek jasan behar dituen injustizien aurrean bizitako esperientziaren produktu da obra hau. Bere jarrera sumindua eta bitxia da, irakurleari sentimendua eta hausnarketa sortu nahi dizkio. Bere unibertso poetikoak afrikako arbasoak dituen norbaiten egiazko ikuspegia erakusten digu: migrazioa eta deserrotzea, arrazakeria, aktibismo beltza eta gizarte justiziaren bilaketa, baina maitasuna eta familiarekiko aitormena ere bai.\nANTI liburudenda Bilboko Dos de mayo kalean dago kokatua. Establezimendu oso berezia da eta betiko irizpide komertzialetatik aldentzen da. Gainontzeko dendetan saltzen ez diren liburuak dauzkate. Euren apaletan gai anitzetako liburuak topa ditzakegu: arkitektura, diseinual, ilustrazioa edo haurrentzako literatura zoragarria. Liburuak saltzeaz gain San Frantzisko auzoko egunerokoan guztiz integraturik dagoen agentea da. Horrez gain, erakusketak antolatzen dituzte. Hala, esan dezakegu saltzera soilik mugatzen ez den liburu denda bat dela. Honengatik guztiagatik oso interesgarria iruditu zaigu halako esperientzia aberasgarria ANTIra ekartzea.


Madrilgo dama eskolta, Rosa de lujo - Desire-Vips\n30 apirilaren 2016 / by admVIP016 / No comments\nROSA, andre Madrilen eskolta\nneurtu: 100 - 64 - 94\noharrak: Ugaria neska ...!\nBeautiful eta minaren kurba fantasiazko eta bularrak natural eder andre.\nOso unibertsitatean, dotore eta zuhurra ikasketak politak.\nZinea eta antzerkia bidaia.\nAktiboak eta prest, beste batzuk betetzen GFE jarrera maitekorra atsegin zuen, oso gomendagarria den bikote batekin izan.\nI am ROSA, egun Madrilen bizi, inplikatutako intimitatea, hezkuntza, dotorezia eta poise esperientzia atsegina eskaini ahal dut uneoro, zoriontsu izango naiz jakin nahi baduzu, uste dut. ROSA musuak.\nROSA, hitzorduetarako apartamentu bat dauka:\nHotelak, etxeak, eta abar egiteko aukera ere izan ezik, ROSAk hitzorduetarako topagune bat du, kostu gehigarririk gabe!\nMadrilen dago, ministerioaren arlo berrian.\nAurrejoera, a priori eskaintzen ROSA:\nHonako zerrenda borondatea eta jarrera eskolta jarraitzen du, xehetasun onenak guztiak bilera bat egiteko, garrantzitsua da gurekin egin nahi bere nahiak partakers email, forma, edo telefono bidez bilera bat antolatzeko orduan, beraz, Escort zure nahiak mesedez izan daiteke, aipatutako galderak ez izan zalantzarik gurekin harremanetan jartzeko. argitzeko Garrantzitsua berdea planteaturiko aukeren esan apriorizko eskolta du joera dago, baina ez du inolako konpromisorik esan nahi, neskak eskaintzen dituen zerbitzuak laguna Vip, edozein intimo inplikazioa sortzen duten eta andre eskolta adostu beharko ditu.\nDutxa eta bainu erotikoa.\nIkusi gehiago Madril ZABALZA\n(E-mail bidez bidali). Mesedez, eskerrak eman zion by Rosa jaso arreta, besarkadak. Xxxx.\n* Bilera 1 ordu apartamentu Rosa\n(Call me). Mary Egunon, atzo Rosa denbora handi bat izan nuen, zuen espero dut. Eskerrik asko. Xxxx.\n* Bilera 1 ordu eta erdi bat, Hotel de Madrid\n(Mezua whatsapp). Ona, besterik gabe utzi dudan Rosa izan da eta xarma bat da ezagutzen duzu. I errepikatu ...!, 10 buruz puntu eman zion 11 bat. Eskerrik asko eta bertan trasladárselo dut.\nBenetako Arritxu independentea ZABALZA eta gizabanakoak daude, ezin erabat bere aurpegia erakutsi, jakina ari dira beren gizarte-eta lan aitortzen beldurrez oso garrantzitsua da horiek beren diskrezioa pertsonala identitate errespetatzeko. Ez of oztopo oso garrantzitsua azalpen testua zehatz-mehatz eztabaidatu beren zintzo eta fidagarriak izateko itxura ulertzen dugu aurpegia ikusteko erabat, beraz, zenbait kasutan agerian ideia bat izan aurpegia zati txiki bat, eta, gainera.\n* Rosa Argazkiak eskolta eskuragarri daude etan web orrian, diskrezioa arabera Edonola ere ematen duzu full-aurpegia argazki batera.


Urretxuar bat zazpi Goya sari irabazi dituen pelikulan | Otamotz\nChema Tena aktore urretxuarrak Goya gehien jaso dituen pelikulan parte hartu du:?Rodrigo Sorogoyen zuzendariaren ‘El reino’. Ustelkeriari buruzko film honetan agerpen txiki baina garrantzitsu bat du.\nRodrigo Sorogoyen zuzendariaren El reino izan da Goya gehien jaso dituen pelikula. Zazpi, hain zuzen ere. Chema Tena aktore urretxuarrak ustelkeriari buruzko pelikula honetan parte hartu du. Agerpen txiki baino garrantzitsu bat du: protagonista nagusiari egunkariko erredakziora bere bideo batzuk heldu direla jakinarazten dion kazetaria da.\nTena oso pozik dago, noski. Hitz onak besterik ez ditu Sorogoyenentzat. «Oso langilea da. Buruan duen horren bila joaten da eta badaki aktorea nola gidatu eta berarekin nola lan egin. Aktoreak oso ondo zuzentzen ditu. Errodajea primeran joan zen. Nirekin hitz egin zuen planoan edo eszenan kontatu nahi zuenari buruz, ondoren elkarrekin probatu genuen eta filmatu ostean heldu nahi genuen tokira heltzea lortu genuen edo ez ikusi genuen. Modu horretara lan egitea plazera da, opari bat», aipatu du.\nEl reino pelikula bikaina dela uste du. «Oso pelikula ona da. Guztiz beharrezkoa bizi dugun garai honetan. Izan ere, fikzioak errealitatea ikusten eta errealitatearen inguruan hausnartzen lagundu gaitzake. Gainera, fikzioak iritzi bat izateko, errealitateari aurre egiteko eta aldaketak bultzatzeko indarra ematen digu».\nEl reino ustelkeria politikoari buruzko pelikula da. «Boterean guri esker daudela ahazten duten politikariei buruz hitz egiten du. Gure mesedetan lan egin beharko lukete eta ez beraien mesedetan. Sorogoyenen pelikula honek politikaren egungo egoera primeran islatzen du», azaldu du.\n«Sorogoyenek ondo daki aktorea nola\ngidatu eta berarekin nola lan egin»\n«‘El reino’ pelikulak politikaren egungo\negoera primeran islatzen du»\nPelikula bikaina dela dion arren, ez zuen espero Goya sarietarako hamahiru izendapen lortzea. «Sorpresa handia izan zen. Sekulako pelikula dela oso argi genuen, baina hamahiru izendapen… Ez genituen horrenbeste espero».\nEz du pelikula onenaren saria lortu, baina zazpi Goya lortu ditu. Tartean, gidoi, zuzendari, aktore eta musika onenari dagozkienak. Tenak Buenos Airesen ikusi zuen Goya sarien banaketa. «Ilusio handiz ikusi nuen, pelikulak izendapen asko baitzituen. Sari banaketa lankide askorekin ikusi nuen, energia askorekin. Sevillan egongo banintz bezala».\nTenak 10 urte eman zituen Buenos Airesen eta askotan itzultzen da. «Oraingoan Buenos Aireseko nazioarteko zine jaialdira etorri naiz, Matias Umpierrez artistaren Museo de la ficcion. I Imperio bideo instalazioaren aurkezpenera. Lan honetan parte hartu dut, Angela Molina, Elena Anaya, Robert Lepage eta beste aktore handi batzuekin batera. Egitasmo honen ekoizleak Donostia Kultura, dFERIA eta Rolex dira. Bideo instalazioa San Telmo museoan, Berlinen eta Moskun egon da eta munduko hainbat herrialdetara joango da».\nTenak Buenos Airesen eta Madrilen lan egiten du, batez ere. «Buenos Airesen 10 urte eman nituen. Hainbat pelikula eta telesailetan lan egin nuen. Lagun asko egin nituen eta sarritan itzultzen naiz, ikasteko, lan egiteko eta ideia eta egitasmo berriak ezagutzeko», aipatu du urretxuarrak.\n«Madrilen lan asko dago, plataforma\nberriak telesail asko egiten ari baitira»\n«Netflix-en telesail batean lan egiten\nari naiz, Maradonari buruzkoa»\nEstatu espainiarreko hiriburuan ere lan egiteko aukera zabala dagoela dio. «Gaur egun Madrilen lan asko dago, plataforma berriak telesail asko egiten ari baitira».\nTenak antzerkia ere egiten du. «Zuzendari bezala egin nuen lehen antzezlana duela urte eta erdi estreinatu nuen, Madrilgo Lara antzokian. La Pilarcita da bere izenburua. Argentinako antzerkigile baten testua da. Nik Extremadurako herri batean kokatu nuen. Izan ere, nire familiaren zati bat Extremaduratik dator. Aktoreak Anna Castillo, Mona Martinez, Fabia Castro eta Alex de Luca dira. Esperientzia zoragarria izan da eta beste antzezlan bat prestatzen ari naiz. Oraingoan ere Argentinako antzerkigile baten lana moldatuko dut».\nUrretxuko aktorea telesail batean eta film labur batean ere lan egiten ari da. «Netflix-en telesail batean lan egiten ari naiz. Diego Armando Maradona futbolariari buruzkoa da. Bestalde, film labur bat ekoizten ari naiz. Aktore lana Natalia Tena nire lehengusuak eta biok egingo dugu», amaitu du.


Txikipedia:Udal - Wikipedia, entziklopedia askea.\nBilboko Udalaren ikurra.\nGasteizko Udalaren ikurra\nDonostiako Udalaren ikur ez ofiziala.\nIruñeko Udalak erabiltzen duen ikurra.\nUdala (Iparraldeko euskaraz, Herriko Etxea) halako hiri edo Udalerri bat gobernatzen duen erakundea da, hiriak behar bezala funtzionatzeko behar dituen zerbitzu publikoak antolatzen dituena.\nErakunde horren barruan «udalbatza» izeneko organo edo atal bat dago. Udalbatzaren ardura udalaren lana zuzentzea eta kontrolatzea da. Herritarrek udal hauteskundeetan aukeratzen dituzte udalbatza osatzen duten pertsonak. Honako hauek dira:\nAlkatea: udala edo udal gobernua zuzentzen duen pertsona eta hiriko agintari gorena da.\nZinegotziak: herritarrek hauteskundeetan aukeratutako pertsonak hauek alkatearekin batera osatzen dute udalbatzarra, udalerriko gaiak eztabaidatu eta erabakitzeko. Horietako batzuk, gainera, udal gobernua osatzen dutenak hain zuzen ere, udalak eskaintzen dituen zerbitzu publikoez arduratzen dira.\nAlkatea eta zinegotziak maiz biltzen dira «osoko bilkura» izena duten bileretan. Bilera horietan, hiriarekin zerikusia duten gaiei buruz eztabaidatu eta erabakiak hartzen dituzte. Gainera, hiria eta udal zerbitzuak behar bezala funtzionatzeko arauak ezartzen dituzte. Udalbatzak erabaki beharreko beste gai oso garrantzitsu bat aurrekontua da; hau da, udalak bere lana egin eta udalerriak funtzionatzeko behar duen dirua. Horretarako, udal zergen inguruko erabakiak hartzen dituzte. Udal zergak hiri bateko biztanleek udal horren funtzionamendua laguntzeko eta udal zerbitzuak edukitzeko ordaintzen duten dirua dira.\nGainera, udalak langileak izan ohi ditu; hau da, udaletxean lan egiteko eta udal zerbitzuak eskaintzeko kontratatzen diren pertsonak.\nUdal zerbitzuak udalak herritarren beharrak asetzeko antolatzen dituen zerbitzu publikoak dira; aipagarrienak hauek dira:\nGarraio publikoa: autobusa, tranbia edo metroa.\nUra eta argia: zehazki gure etxeetara iristen den ura eta kaletako argia.\nSegurtasuna eta trafikoa: udaltzaingoa eta suhiltzaileak.\nGarbiketa: zabor bilketa, kale garbiketa, lorezaintza.\nKaleen, plazen, lorategien eta abarren konponketa.\nKultura: erakusketa aretoak eta museoak, antzokiak, liburutegiak, kongresu-jauregiak eta abar.\nKirolak: futbol edo saskibaloi zelaiak, kiroldegiak, pilotalekuak, igerilekuak eta abar.\nGizarte-zentroak: ludotekak, adinekoentzako zentroak, gizarte laguntza eta abar.\nNola aukeratzen dira udalak?[aldatu | aldatu iturburu kodea]\nUdala ez da udaletxea.\nUdala erakundea da, eta udaletxea, aldiz, erakundearen eraikina besterik ez, erakundearen egoitza nagusia, normalean. Baina jende askok esaten du "Udaletxea" erakundea bakarrik esateko, eta hori ez dago ondo.\nHerrialde demokratikoetan, herritarrak alderdi politikoetan eta beste talde mota batzuetan antolatzen dira. Hauteskundeetan, alderdi edo talde horiek udalbatzako kide izateko hautagai zerrenda bat aurkezten dute eta herritarrei hiriarentzat zer egin nahi duten azaltzen diete. Hauteskunde-egunean, 18 urtetik gorako herritarrek nahi duten hautagaiaren alde bozkatu dezakete edo, nahi izanez gero, inori botoa ez ematea erabaki dezakete.\nHauteskundeak amaitu ondoren, talde edo alderdi politiko bakoitzak lortu dituen botoak zenbatzen dira, eta boto gehien dituenak zinegotzi gehiago lortuko ditu. Aurrerago, zinegotziek euren artean alkatea aukeratuko dute. Alkateak, bere alderdikoak diren zinegotzien laguntzarekin, eta, batzuetan, beste alderdietakoak diren beste batzuekin ere, hiriko gobernua osatuko du, udal gobernua, alegia. Beste taldeetako zinegotziek, aldiz, oposizioa osatzen dute. Hortik aurrera, Udalaren erabakiak gehiengo eta gutxiengoen arabera hartzen dira. Hau da, proposamen bat egin eta udalbatzako kideen boto gehien lortzen dituen taldeak lortuko du proposamen hori aurrera ateratzea.